Isu Gurau Kasar, Caliph Buskers Tidak Terasa Hati Dengan Nabil Ahmad

Tindakan bergurau kasar Nabil Ahmad terhadap kumpulan Caliph Buskers dalam satu rancangan televisyen baru-baru ini mengundang kritkan ramai namun bagi kumpulan tersebut, mereka sendiri bergurau lebih kasar daripada itu.

“Jujurnya, sedikit pun kami tak terasa dengan gurauan Nabil itu. Kami mengikuti program itu dan lawak dia memang menghiburkan. Apatah lagi setiap minggu kami berjumpa dengan Nabil di program Meletop dan kami sangat mengenali dia yang suka bergurau secara kasar”

“Ahli-ahli Caliph Buskers lain pun seronok dengan gurauan dia kerana kebanyakan orang melayan kami terlalu baik disebabkan kekurangan kami. Memang dari dulu lagi masyarakat begitu prihatin terhadap sensitiviti golongan OKU. Kami bersyukur dengan perkara itu”

“Tetapi kalau anda semua nak tahu, kami lebih suka jika kami dilayan seperti orang biasa. Kami suka bergurau, malah lebih kasar daripada Nabil lagi. Hahaha,” jelas Azmi selaku vokalis kumpulan tersebut kepada mStar Online. (rtky/s)


7 Benda Berwarna Merah Yang Jadi Idaman Para Gadis Hari Ini

Bila kita berbicara mengenai warna merah, kita juga sebenarnya berbicara tentang attention, fabolous, sensasi dan juga meriah. Percaya atau tidak, warna merah jugalah yang mampu menyemarakkan apa jua suasana.

Jika anda memang suka warna merah, mesti kawan-kawan selalu mengusik tentang banyak perkara, asalkan ia berwarna merah. Kami kongsikan bersama anda, 7 benda berwarna merah yang pastinya menjadi idaman gadis hari ini. Ibu-ibu pun boleh juga.

Okay, katakanlah anda masih tidak mempunyai teman istimewa lagi dan secara tiba-tiba ada insan istimewa telah menghantarkan tiga kuntum (i love you) bunga ros merah. Pastinya rasa terkejut dan juga teruja akan membuatkan anda tidak keruan. Cuba bayangkan bunga yang sampai warna hitam. Seriously?

Bila buka kisah mengenai beg tangan wanita ini, kami percaya ramai yang tidak senang duduk. Bayangkan andabergaya dengan Prada Saffiano berwarna merah, ringkas lagi elegen dan mampu menarik perhatian sesiapa saja yang melintas di hadapan mata. Rasanya, jika bagi kejutan kepada kekasih dengan hadiahkan handbag, entah nampak ke tidak bunga ros tadi.

Menurut kajian, wanita mudah tertarik dengan lelaki yang mengenakan pakaian berwarna merah. Cuba bayangkan abang polis handsome, badan sasa dan uniformnya pula berwarna merah, memang ramai yang sanggup hadap roadblock.

OMG, gincu bibir berwarna merah merupakan salah satu senjata untuk wanita kelihatan seksi selain menaikkan lagi seri wajah. Jika boleh, masa cuba gincu merah ini, habis satu tangan mahu colek sampel sebelum membeli.

Okay, ini memang betul-betul buat ramai orang teruja. Dengan rekaan yang menarik, warna yang sangat menawan yang anda tidak akan dapat dari mana-mana kereta lain. Kita semua akan dengar perkara yang sama – Eh, Nora pakai kereta apa sekarang? Oh, Nora pakai Honda City Red. Dari jauh sudah tahu itu kereta dia.

Pernah tengok Scarlett Johansson dalam persalinan merah? Anda tidak pernah silap jika memilih warna merah sebagai fesyen malah anda jugalah penarik perhatian pada majlis tersebut.

Kasut tumit tinggi merupakan salah satu aksesori lengkap untuk ke pejabat atau mungkin ketika anda ingin menghadiri majlis makan malam dan sama pula warna dengan handbag dan juga kereta.

Dengan semua kombinasi warna merah yang anda gayakan ditambah pula dengan pemanduan selesa serta warna menawan Honda City Red, percayalah, anda akan sentiasa berada di ingatan rakan-rakan.


Amyra Rosli Tidak Mahu Bercinta Lama-Lama, Mahu Terus Kahwin

Mengakui dirinya masih lagi solo ketika ini, Amyra Rosli menyatakan bahawa dia tidak mahu lagi mengejar cinta tapi dalam masa yang sama, jika sudah bertemu lelaki pilihan hati, dia mahu terus berkahwin.

“Apa yang telah berlaku kepada saya sebelum ini beri pengalaman dan menjadikan saya lebih matang dalam memilih teman hidup. Saya melalui kehidupan harian seperti biasa dan jika sudah sampai jodoh awal nanti pastinya tidak dapat elak”

“Dahulu saya masih lagi ada sifat keanak-anakan. Sekarang saya mahu orang tahu bahawa saya sibuk dengan jadual kerja dan biarlah cinta itu datang sendiri. Seperti wanita lain, pastinya ada perasaan ingin berkahwin dan hidup berkeluarga. Saya tidak mahu bercinta lama-lama”

“Jika dah jumpa lelaki pilihan yang saya suka nanti, terus kahwin sahaja,” jelas Amyra kepada portal Mangga Online. Apa pun, semoga apa yang dirancangkan oleh Amyra akan menjadi kenyataan satu hari nanti. (rtky/s)


Zahiril Adzim Sudah Bosan Berlakon, Mahu Jadi Pengarah

Mengakui sudah merasa bosan dengan watak yang diberikan hampir sama saja, pelakon Zahiril Adzim menyatakan bahawa dia kini mahu aktif di belakang tabir selain mahu menimba pengalaman untuk menjadi pengarah.

“Sebenarnya saya sudah bosan berlakon kerana sering diberikan watak sama saja. Namun tidaklah bermakna saya ingin terus bersara dari dunia lakonan. Buat sementara waktu, saya ingin aktif di belakang tabir dan menimba pengalaman sebagai pengarah”

“Pengalaman menjadi pengarah buat pertama kali membuatkan saya ingin terus menerokai bidang itu. Saya tak meletakkan jangka masa untuk berehat sebaliknya bergantung kepada situasi kerana saya sendiri tidak mempunyai sebarang perancangan berhubung hal itu,” jelasnya kepada BH Online.

Pelakon ini juga menjelaskan dia tidak mahu terlalu menonjol di dalam industri hiburan dan sudah selesa dalam keadaan ketika ini. Kata Zahiril, dia tidak mahu terlalu bergantung kepada populariti sahaja untuk terus wujud dalam industri hiburan tanah air. (rtky/s)


Kehadiran Anak Buat Alif Satar Lebih Matang, Tukar Cara Berfikir

Berkongsi pengalaman setelah bergelar bapa pada 31 Mei lalu kepada anak sulungnya, Alisha Anugerah, Alif Satar menyatakan bahawa kini dia belajar banyak perkara dalam menguruskan kehidupannya.

“Setiap fasa itu ada banyak perkara yang boleh dipelajari. Pengalaman itulah yang mendewasakan seseorang itu dari sudut fikiran mahupun tindakan. Kehadiran Alisha sejak beberapa bulan lalu diakui telah menukar cara saya berfikir dan bertindak”

“Kalau dahulu ketika bujang, lain halnya sebab hanya seorang diri. Apabila sudah berumah tangga pula, dalam setiap keputusan yang dibuat, perlu juga memikirkan keadaan atau perasaan isteri”

“Kini, apabila memasuki fasa baharu sebagai seorang bapa, lain pula caranya. Di awal kelahiran Alisha, saya telah pun bersedia akan tanggungjawab menjadi bapa. Saya cuba menukar rutin harian secara perlahan-lahan untuk mengadaptasi keadaan sekarang,” jelasnya kepada Utusan Online.

Selain itu, Alif juga menyatakan bahawa dia masih meneruskan minat dan hobi sama seperti zaman bujang dahulu, cuma masanya disingkatkan tanpa perlu mengorbankan apa-apa. Apa pun, semoga keluarga kecil ini akan bertambah bahagia. (rtky/s)


Zahirah MacWilson Dan Zul Ariffin Hanya Kawan Rapat

Nama pelakon Zahirah MacWilson baru-baru ini telah menjadi perhatian apabila didakwa keluar bersama Zul Ariffin, sekaligus menimbulkan tanda tanya sama ada Zul masih lagi bersama kekasihnya atau kini sudah memilih Zahirah.

Melalui portal Media Hiburan, Zul Ariffin dan Zahirah dikatakan telah menghadiri majlis tayangan amal bersama-sama malah Zahirah juga tidak berselindung mengenai apa yang berlaku di antara mereka ketika ini.

“Saya bukan mengelak. Apa yang boleh saya katakan, kami berkawan rapat. Saya tidak mahu berkongsi terlalu banyak maklumat kerana kami hanya berkawan. Kalau apa yang peribadi, biarlah saya simpan sendiri”

“Saya dan Zul sama. Dia juga jenis terbuka seperti saya,” jelasnya kepada portal tersebut. Apa-apa pun, pastinya pasangan ini keluar bersama atas dasar kawan. Eh, pasangan pula. Maksud kami, mereka’kan benar-benar hanya kawan rapat sahaja’kan? (rtky/s)


Fara Mendoza Akan Ambil Tindakan Penyebar Gambar Bercumbu

Nama Fara Mendoza di dalam industri seni tanah air ketika ini dilihat lebih banyak kontroversi daripada melihat keupayaan dirinya sendiri berlakon. Baru sahaja terlibat dengan kemalangan sebelum ini, kini tersebut gambar Fara yang didakwa bercumbu dengan pelakon baru ketika penggambaran sebuah klip video.

“Saya tak tahu apa tujuan individu itu memuatkan foto saya sebegitu dengan kapsyen (keterangan gambar) yang menjatuhkan maruah saya dan keluarga. Penggambaran itu dilakukan di sebuah taman terbuka yang ramai orang lalu lalang di situ, tak mungkin saya melakukan perkara sebodoh itu”

“Satu saja saya pinta, tolong tunjukkan bukti kalau benar saya melakukan perkara seperti yang didakwa oleh orang itu. Saya juga sedang menyiasat perkara ini dengan pihak produksi untuk mengetahui macam mana perkara ini boleh berlaku”

“Kalau saya dapat selesaikan masalah ini dan tahu siapa yang tidak bertanggungjawab menyebarkan foto itu, saya pasti akan mengambil tindakan,” jelasnya kepada Utusan Online selain menjelaskan bahawa dia mengetahui batasan agama Islam dalam melakukan sesuatu.

Tambah Fara, penggambaran klip video tersebut mengambil masa selama tiga hari. Lama betul shooting klip video, pasti hasilnya juga gempak nanti. Pasti ramai yang tunggu klip video yang bikin kontreversi ini nanti. Semoga satu hari nanti Fara akan berjumpa siapa penyebar gambar tersebut. (rtky/s)


Johan As’ari Mempersiapkan Diri Untuk Berkahwin?

Sudah lama kita tidak mendengar khabar berita daripada pelakon Johan As’ari yang sebelum ini berangkat ke India untuk berkelana demi mendalami agama Islam dengan lebih baik.

Setelah pulang ke tanah air, Johan hadir dan mempersiapkan diri untuk melangkah ke alam yang lebih dewasa iaitu perkahwinan tetapi sebelum itu mahu menstabilkan ekonominya supaya dapat menanggung bakal isterinya kelak.

“Sebagai seorang lelaki kita mesti ada persiapan ke arah itu. Mahu berkahwin dengan anak orang kita kena pastikan segala keperluan cukup termasuklah menyediakan tempat tinggal, makanan dan sebagainya”

“Itu tanggungjawab utama supaya mereka terjaga. Kestabilan ekonomi sangat penting disebabkan itu saya perlu mempersiapkan diri ke arah itu terlebih dahulu,” katanya yang ditemui di Majlis Tayangan Filem Juvana 2, kelmarin.

Tambahnya lagi, dia tidak serik untuk kembali bercinta walaupun sesama artis sekiranya ditakdirkan jodohnya sebegitu. Apa yang penting pengalaman lepas banyak mengajar dirinya tentang erti kehidupan.

“Masing-masing berhak untuk memperbaiki diri begitu juga saya sendiri dengan pengalaman-pengalaman lepas banyak membantu saya. Saya takkan serik untuk bercinta sesiapa pun jodoh saya akan terima” ujarnya yang akan menyambut ulangtahun kelahirannya yang ke-29 pada 3 Disember depan.

Dalam pada itu, Johan As’ari atau lebih dikenali dengan panggilan ‘Botak’ akan menemui anda dalam sekuel terbaru ‘Juvana 2’ pada 29 Oktober ini. Mengekalkan pelakon-pelakon hebat seperti Zahiril Adzim (Daim), Adam Shahz (Ayam), serta penampilan khas Pekin Ibrahim (Tok Ki). (rtky/h)


Cara Mudah Untuk Miliki Barangan Sukan Dengan Harga Rendah

Kami tidak mahu beri terlalu banyak tips kerana tahu anda bukan suka sangat baca panjang lebar bukan. Namun, jika anda berminat untuk membeli peralatan sukan baru atau gantikan yang lama, ini peluang anda. Atau pun anda mencari kelengkapan kasual.

Sport Planet akan memulakan jualan secara besar besaran, tidak bergurau punya besar di ruang sebesar 25,000 kaki persegi bermula 29 Oktober sehingga 10 November 2015 ini.

Jualan gudang Sport Planet ini akan berlangsung di The 19, USJ City Mall, USJ Subang Jaya dan akan menampilkan pelbagai pilihan barangan sukan kesukaan anda pada harga potongan sehingga 70%. Memang berbaloi untuk berjimat orang kata.

Bukan itu sahaja, jualan gudang Sport Planet yang bermula setiap hari pada 11.00 pagi sehingga 9.00 malam ini juga merupakan jualan barangan sukan terbesar di Malaysia setakat ini. Cari apa sahaja pasti jumpa!

Mereka pesan kepada kami untuk sampaikan kepada anda yang jualan gudang ini turut menampilkan jenama hebat seperti Adidas, Puma, Nike, Timberland, Yonex dan lain lain. Senang cerita, apa yang anda mahukan kemungkinan besar ada.

Tunggu apa lagi? Jadualkan masa anda untuk berkunjung ke The 19, USJ City Mall, USJ Subang Jaya bermula 29 Oktober ini untuk borong sakan di jualan gudang terbesar Sport Planet. Bersukan itukan amalan sihat, pastinya perlukan kelengkapan hebat.


Harith Iskander & Faizal Tahir Timang Cahaya Mata Baru

Tahniah kami ucapkan kepada Harith Iskander dan juga Faizal Tahir kerana telah selamat menimang cahaya mata. Kedua-dua selebriti ini berkongsi berita gembira tersebut melalui akaun Instagram masing-masing.

Melalui gambar tanpa kapsyen di laman sosial Faizal Tahir, peminat tidak henti-henti mengucapkan tahniah di atas kelahiran cahaya matanya itu semalam, selain turut mendapat ucapan selamat hari lahir yang ke-37 pada hari ini (26 Oktober).

Sementara itu melalui gambar Harith Iskander pula, pelawak tersebut sempat berkongsikan gambar cahaya mata ketiga yang diberi nama – Zydane Xayne Iskander. Harith juga menjelaskan bahawa isteri dan anaknya itu kini berada di dalam keadaan sihat.

Semoga kelahiran cahaya mata baru di dalam keluarga Faizal Tahir dan juga Harith Iskander ini bakal membawa lebih sinar bahagia di samping turut dilimpahkan rezeki yang tidak henti-henti. (rtky/s)


Kerana Zizan Razak, Kamal Adli Bakal Digugurkan Dari Filem?

Masih lagi samar-samar, ada khabar angin yang mengatakan bahawa Kamal Adli akan digugurkan daripada sebuah filem sekuel yang mana sebelum ini, dia sudah pun bergandingan bersama Zizan Razak. Zizan bagaimanapun mengambil keputusan untuk berdiam diri daripada memberi sebarang komen mengenai perkara tersebut.

“Jika ya nama saya digugurkan, saya memang kecewa. Saya sangat teruja dan tidak sabar menanti untuk ke lokasi penggambaran filem itu sebenarnya. Saya sudah meletakkan azam dan usaha yang jitu.

“Malah sejak setahun lalu, rundingan sekuel ini sudah dilakukan antara saya dan pihak produksi. Kalaulah benar apa yang dikhabarkan itu jadi kenyataan, umpamanya periuk nasi dan rezeki saya ditutup,” kata Kamal kepada BH Online.

Tapi fikir-fikir balik, boleh sahaja’kan dua pelakon ini berhubungan bagi mendapatkan cerita sebenar, bukan? Kalaulah dunia ini semudah yang disangka, tiadalah meleret kontroversi sebegini, asyik berteka-teki. Sebelah sini diam, sebelah sana main agak-agak – memang sedaplah orang melaga-lagakan.

Kamal juga sempat menyatakan bahawa dia tiada masalah untuk bergandingan dengan Zizan namun jika benar khabar angin tersebut, dia menerima dengan lapang dada. Okay, boleh fokus untuk kahwin pula. Eh, Zizan pun cerita mahu kahwin jugakan? (rtky/s)


Neelofa Mohon Tuhan Kembalikan Rasa Untuk Bercinta

Jika sebelum ini Neelofa sering diasak soal mengenai percintaan, namun baru-baru ini pelakon ini mengakui bahawa rasa ingin bercinta dan juga berumahtangga itu bagaikan sudah hilang selain menyatakan bahawa pintu hatinya belum terbuka untuk menerima lelaki sebagai teman istimewa.

“Hati saya belum dimiliki dan saya juga belum menemui sesiapa. Keinginan untuk bercinta itu belum tumbuh, apatah algi merancang lebih jauh iaitu berumah tangga. Saya tida menyesali takdir yang tertulis, cumia ketika ini, syay tidak berminat untuk menjalin hubungan dengan sesiapa”

“Keinginan untuk berkahwin juga sudah berarak jauh dari sudut hati. Mungkin ada yang tidak percaya jika saya katakan, ketika ini perasaan saya ke arah itu kosong. Itu kenyataannya hingga saya sentiasa berdoa supaya Allah hadirkan kembali ‘rasa’ yang sudah lama hilang,” katanya kepada akhbar sisipan Berita Harian, B*Pop.

Selain itu, menurut pelakon ini, dia sendiri tidak pasti sama ada dia mampu untuk menjalankan tanggungjawab sebagai isteri yang baik sekali gus akan melahirkan rasa bersalah apabila gagal memberikan yang terbaik kepada keluarga akibat masa yang terbatas. Buat Neelofa, mungkin cinta anda hadir di saat anda sendiri tidak menduga. (rtky/s)


Isu Enggan Berlakon Dengan Kamal Adli, Zizan Pilih Diam Diri

Kembali meniti nama dalam dunia hiburan setelah dilanda kontroversi, baru-baru ini Zizan Razak didakwa tidak mahu bekerjasama bersama Kamal Adli yang kini rapat dengan bekas kekasihnya, Emma Maembong.

“Kebanyakan orang tidak faham siapa saya. Hanya mereka yang terdekat faham peribadi saya yang sebenar. Mungkin kerana itu, timbul pelbagai cerita negatif mengenai saya. Sama seperti ketika saya bekerja”

“Ada yang suka, ada yang tidak. Sukar untuk saya memuaskan hati semua pihak, tetapi saya cuba lakukan yang terbaik. Naik turun dalam industri ini adalah kerja Tuhan,” jelas Zizan kepada akhbar sisipan Berita Harian, B*Pop.

Selain itu, Zizan mengakui perjalanan seninya masih jauh dan selepas lapan tahun, saya tidak mahu terus berada pada tahap yang sama. Saya cuba mempelbagaikan kemampuan diri termasuk menceburi bidang perniagaan.  (rtky/s)


Gambar Sekitar Percutian Che Ta Dan Keluarga Di London

Menurut kenyataan Che Ta sebelum ini, percutian mereka ke kota London ketika ini adalah hadiah kepada anaknya, Aaisyah Dhia Rana yang bakal menyambut hari lahir pada 1 November nanti.

Malah, bermula daripada percutian Che Ta ke Sydney sebelum ini, pelakon tersebut sudah pun mula mengupah jurugambar professional untuk sama-sama mengikuti pasangan ini ke destinasi mereka bercuti.

Selain itu, melalui Metro Ahad hari ini, suami Che Ta, Zain Saidin menjelaskan bahawa apa yang dilakukan Che Ta mungkin tidak digemari semua orang namun dalam masa yang sama, isterinya itu bijak mengawal keadaan.

“Che Ta diletakkan dalam program itu (merujuk kepada AF 2015) untuk menarik perhatian penonton dan saya akui ramai bersetuju kalau saya katakan, dia mempunyai aura dan apa saja yang dilakukan pasti ‘meletup’. Hakikatnya, dia sering menjadi tumpuan umum sama ada dalam situasi baik atau tidak,” katanya. (rtky/s)


Gambar Manis Pra Perkahwinan Shukri Yahaya Dan Tya Adnan

Bakal mendirikan rumah tangga pada 20 November nanti, pasangan manis dan secocok, Shukri Yahaya dan Tya Adnan turut menjalankan sesi pra perkahwinan bersama jurugambar rasmi mereka, Pinography Official.

Melihatkan gambar pra perkahwinan yang dikongsikan oleh Astro Gempak itu, kelihatan pasangan ini bergaya dengan cukup ringkas dan ranggi. Tiada hiasan yang melampau namun sudah kelihatan cukup bergaya.

Menjelang pernikahan mereka yang bakal berlangsung bulan hadapan, Shukri sebelum ini pernah mengeluarkan kenyataan dia sudah pun bersedia memikul tanggungjawab sebagai suami selain mengharapkan agar persediaan majlis nanti dipermudahkan.

Majlis akad nikah Shukri dan Tya akan berlangsung di Putrajaya manakala majlis resepsi mereka akan diadakan keesokan harinya di Cyberjaya. Buat Shukri dan Tya, selamat melayari bahtera kehidupan berumah tangga. Kami kongsikan beberapa keping gambar bersama anda. Enjoice! (rtky/s)


Jatuh Ketika Main Bola Sepak, Tomok Patah Bahu Kiri

Tidak diduga, penyanyi Tomok telah tercedera dan mengakibatkan bahu kirinya patah ketika bermain bola sepak pada petang Jumaat. Perkara itu disahkan sendiri oleh kakaknya, Ismaliza Ismail kepada mStar Online.

“Tomok dibawa menaiki ambulan ke KPJ Shah Alam selepas terjatuh ketika bermain bola di sana, selepas itu dia dibawa ke Pusat Perubatan Prince Court untuk rawatan. Setakat ini selepas pemeriksaan xray, doktor mengesahkan bahu kirinya patah”

“Doktor juga ada beri pilihan untuk dia buat pembedahan atau tidak,” ujar kakaknya kepada portal berita tersebut. Sementara itu, Tomok melalui laman Instagram telah berkongsi sekeping gambar x-ray dan menjelaskan keadaan kecederaan yang dialaminya.

“Nasib tidak baik semalam, tengah main bola padang, saya terjatuh dan landing bahu sebelah kiri dahulu. Panik juga la sebab bunyi prakkk… masa jatuh. Ambulans kemudian bawa saya ke hospital,” katanya yang masih belum membuat keputusan sama ada ingin membuat pembedahan atau tadi. Apa pun, semoga Tomok cepat sembuh. (rtky/s)


Che Ta Bawa Jurugambar Ketika Bercuti

Jika anda perasan (kami tahu anda perasan), gambar-gambar yang dikongsikan di Instagram pelakon dan juga usahawan wanita berjaya Rozita Che Wan atau Che Ta kini semuanya sudah cantik dan kemas-kemas belaka.

“Senang cerita, kita bercuti ini cukup pose sahaja dan ada orang ambilkan gambar. Nak harap ambil gambar sendiri, nanti macam-macam boleh jadi dan serba tak kena. Gambar sengetlah …itulah …inilah”

“Tak payah nak pegang telefon bimbit atau kamera. Kita serahkan kepada yang pakar,” katanya kepada BH Online. Lebih menarik lagi, tiket penerbangan dan juga penginapan jurugambar tersebut pastinya adalah di bawah tanggungan Che Ta. Untunglah abang photographer.

Jika anda ingin tahu, Che Ta kini berada di London dan kenapa mereka sekeluarga bercuti di London sebenarnya ia juga adalah hadiah pra hari lahir buat Aaisyah manakala majlis sambutan hari lahir pada 1 November nanti akan di adakan di ibu kota, bertemakan Enchanted Garden Party.

Jika anda pun mengalami masalah sukar mengambil gambar percutian yang menarik, bolehlah gunakan cara yang dilakukan oleh pelakon ini. Apa pun, semoga Che Ta dan keluarga selamat pergi dan pulang. (rtky/s)


Izreen Azminda Percaya Amar Baharin Mampu Lakukan Lebih Baik

Baru-baru ini, pelakon Izreen Azminda telah meluahkan kritikannya terhadap lakonan lakonan Amar Baharin dalam teater Tenggelamnya Kapal Van Der Wijck yang dipentaskan di Istana Budaya selain menafikan perkara tersebut adalah berkaitan dengan hal peribadi.

“Tiada unsur peribadi pun dan Amar tidak perlu terasa dengan kritikan itu. Sebaliknya dia perlu menjadi lebih bersemangat untuk memperbaiki lakonannya kerana rasa tercabar dengan komen saya itu”

“Dan dia tidak sepatutnya persoalkan kenapa saya tidak menghubunginya terus untuk memberi komen. Saya rasa macam tak logik pula setelah sekian lama tidak berhubung, tiba-tiba saya hubungi dia semata-mata mahu beri pandangan tentang lakonannya”

“Nombor telefon dia pun saya dah tak ada. Sepatutnya dia perlu rasa tercabar dengan kritikan yang diberi untuk menjadi lebih bagus. Jangan bagi alasan teater itu adalah pementasan pertamanya. Saya pun pernah berlakon teater Tiga Ratu di mana ia adalah persembahan pentas sulung saya”

“Tetapi saya memastikan untuk beraksi sehabis baik agar dapat memuaskan penonton yang menyaksikan lakonan saya. Jika saya boleh buat, kenapa tidak dia? Saya tahu dia mampu memberi lakonan yang lebih baik daripada apa yang saya saksikan pada teater itu,” jelasnya kepada mStar Online.


Isteri Syaiful Zero Kini Hamil Dua Bulan, Bakal Bina Rumah Baru Selepas Kebakaran

Tahniah diucapkan kepada Syaiful Zero, atau pun lebih dikenali sebagai Melati kerana bakal bergelar bapa tidak lama lagi. Syaiful memaklumkan bahawa isterinya, Asyura Rudy, 27 kini sedang hamil dua bulan.

BACA: Sekali Lafaz, Syaiful Zero & Pasangan Kini Selamat Bergelar Suami Isteri

“Alhamdulillah, isteri saya kini sudah masuk bulan kedua kehamilan,” jelas Melati kepada portal Media Hiburan. Melati selamat diijabkabulkan dengan wanita pilihannya hatinya, Ashura Rudy di Surau Kampung Pantai Bahagia, Kudat, Sabah, pada 24 Julai lalu.

Sebelum ini, pelawak itu telah diijabkabulkan pada Julai lalu di Kudat Sabah. Kami juga sempat bertanya mengenai perkembangan rumah keluarganya yang telah musnah dalam tragedi kebakaran pada Jun lalu.

“Rumah kami dalam proses pembinaan semula. Tapaknya, adalah di tapak lama, cuma kedudukan rumah-rumah di kawasan tersebut, tidak lagi serapat dahulu kerana mereka tidak mahu kejadian kebakaran berulang lagi,” katanya lagi. (rtky/s)


Hamil Anak Kedua, Liyana Jasmay Sudah Rancang Anak Ketiga

Pelakon Liyana Jasmay yang kini sedang hamil lima bulan menjelaskan bahawa dia dan juga suami sudah pun merancang untuk cahaya mata ketiga kerana ingin terlebih dahulu memberi tumpuan kepada anak pertamanya, Sofia serta anak keduanya yang bakal lahir nanti.

“Sebelum ini, saya dan suami merancang untuk kembali hamil selepas Sofia berusia setahun. Kami tidak mahu Sofia membesar sendirian tanpa teman. Cuma untuk anak ketiga, kami cuba untuk menjarakkan sedikit masa kerana mahu Sofia dan adiknya terlebih dahulu matang sebelum menerima kehadiran orang baru”

“Saya belum melakukan imbasan untuk mengetahui jantina anak kedua. Saya tidak kisah dikurniakan anak lelaki atau perempuan kerana setiap cahaya mata mempunyai kelebihannya yang tersendiri,” jelasnya kepada Berita Harian.

Semoga apa yang dirancang oleh keluarga kecil ini nanti bakal berjalan dengan mudah. Kehadiran insan baru nanti pastinya menambahkan lagi kemeriahan dan juga seri rumah tangga. (rtky/s)


Nora Danish: Jangan Terkejut Jika Kami Umum Untuk Berkahwin

Okay, masih lagi mengenai Nora Danish hari ini. Jika sebelum ini, pelakon ini menyatakan jangan terkejut jika pengakhiran kisah cinta mereka akan berakhir dengan perkahwinan, baru-baru ini melalui Kosmo!, Nora menyatakan hanya Nedim di hatinya. Untunglah Nedim.

“Saya dengan Nedim telah bercinta selama tiga tahun, satu tempoh lama dan ia sebuah hubungan yang cukup manis. Kami berpisah bukan untuk mencari pengganti, itu sahaja yang boleh saya katakan. Sudah dua bulan lebih saya solo sebelum kembali bertemu Nedim di Bali”

“Memang, ada yang mencuba nasib untuk berkenalan dengan saya, tetapi saya tidak terbuka hati untuk lelaki lain. Apabila bertemu semula dengan Nedim di Bali barulah saya tahu, hati saya hanya untuk dia”

“Saya dengan dia sudah sepakat untuk kekal bersahabat baik dan jika hubungan kami menuju ke pintu perkahwinan, kami tidak menolak. Tambahan pula, punca permasalahan yang menjadi faktor perpisahan sementara kami baru-baru ini sudah hampir selesai,” jelas Nora.

Selain itu, Nora juga kini cuba mengurangkan aktiviti memuat naik gambar peribadi kerana tidak mahu ia disalah anggap sambil memberi bayangan – jangan terkejut tiba-tiba saya terus umumkan untuk berkahwin dengan Nedim – katanya sambil tertawa. Okay, jangan lupa jemput kami sekali. (rtky/s)


Achey Bocey Belum Ada Rezeki Timang Anak, Redha Dengan Rezek Dari-Nya

Soalan mengenai anak merupakan soalan wajib yang sering diajukan kepada pasangan yang sudah berkahwin namun belum menimang cahaya mata. Bagi Achey Bocey, dia menyifatkan perkara tersebut sebagai rezeki dari-Nya.

“Saya anggap ia sebagai lumrah kehidupan yang mana soalan seperti bila hendak berumah tangga dan bila hendak mendapat anak kerap kali diajukan. Siapa yang tidak inginkan anak? Namun begitu, saya enggan terlalu memikirkan perkara itu dan menyerahkan semuanya kepada Allah”

“Kami sentiasa berdoa agar dapat menimang cahaya mata namun tidak perlu tergesa-gesa. Lagipun, kami baru saja berkahwin selama empat tahun. Mungkin sudah tertulis untuk kami meluangkan lebih banyak masa bersama”

“Dalam masa yang sama, saya ingin menjaga hati isteri agar tidak tersinggung dengan asakan soalan berhubung hal anak,” jelasnya kepada BH Online selain menyatakan bahawa kehidupan mereka ketika ini ceria dengan kehadiran anak-anak saudara yang masih kecil.

Sehingga kini, sebarang perancangan untuk mengambil anak angkat dalam masa terdekat belum lagi dibincangkan oleh pasangan ini. Semoga apa yang diimpikan pasangan ini akan mudah dipermudahkan. (rtky/s)


Bront Palarae Tidak Tergugat Dengan Pelakon Lelaki Sado

Kemunculan pelakon lelaki berbadan sasa atau kini lebih dikenali sebagai sado, sedikit pun tidak mengundang rasa tergugat buat Bront Palarae malah menyifatkan dirinya sebagai golongan normal di dalam drama atau filem yang dibintanginya.

“Saya mewakili orang-orang biasa, maksudnya bila saya berlakon dalam sesebuah drama atau filem, saya mewakili rakyat biasa yang biasa kita lihat seharian,” katanya yang ditemui semasa Majlis Sidang Media Filem Olabola terbitan Astro Shaw pagi kelmarin.

Tambahnya lagi perkara tersebut tidak salah kerana sesebuah drama yang berepisod memerlukan fantasi dan apa yang dilakukan oleh seseorang artis itu mengikut kehendak yang di mahukan pengarah dalam drama atau filem tersebut.

“Taklah tergugat sebab kita duduk dalam dunia yang berasingan dan saya mencari benda lain begitu juga mereka. Kalau mahu bekerja sekali, tidak ada masalah kerana ramai kawan-kawan saya yang sado bekerja sekali,” katanya berseloroh.

Dalam pada itu, Bront Palarae bakal menemui anda dengan filem terbaru, berjudul Olabola yang bakal menemui anda pada awal Februari 2016. Filem terbitan Astro Shaw dan arahan daripada pengarah filem box-office ‘The Journey’ Chiu Keng Guan akan memperlihatkan sisi kelainan Bront Palarae yang memegang watak sebagai Rahman iaitu seorang pengulas sukan bola sepak. (rtky/h)


Aidil Zafuan Perjelas Isu Tak Langsai Mutaah

Nampaknya setelah Rita Rudaini mengeluarkan kenyataan bahawa dia masih lagi tidak memperoleh sebarang bayaran lagi sehingga kini, namun Aidil Zafuan melalui akaun Instagramnya menyatakan bahawa dia berhak untuk membayar kepada bekas isterinnya itu secara ansuran mahupun sekaligus.

“Semasa keputusan mahkamah tempohari, tidak dinyatakan bagaimana dan bila bayaran tersebut perlu dijelaskan. Oleh kerana itu, saya berhak untuk membayar secara sekaligus asalkan saya memenuhi jumlah yang diperintahkan mahkamah”

“Selain itu, keputusan atau perintah bertulis juga belum lagi diterima oleh pihak saya mahu pun peguam syarie saya. So saya harap ianya tak perlu diriuhkan dan diperbesarkan. Selama ini cakap duit tak penting, maruah yang penting, so bersabarlah”

“Ni nak duit ke nak pertahankan maruah. Lain kali sebelum bagi apa-apa komen, ingat dulu sebelum bercakap,” jelas Aidil di dalam muatnaik gambar di Instagram, membalas kembali kenyataan Rita yang dikeluarkan sebelum ini.

Apa pun, diharap apa yang sedang berlaku ketika ini dapat diselesaikan dengan baik. Nampak seperti tidak berpenghujung pula perdebatan di antara dua pihak ini. Ingatan kepada semua, janganlah bercerai. (rtky/s)


Rita Rudaini Belum Terima Bayaran Mutaah Dari Bekas Suami

Pada 5 Oktober lalu, Mahkamah Tinggi Syariah Shah Alam memerintahkan Aidil Zafuan untuk melangsaikan wang mutaah kepada bekas isterinya, Rita Rudaini sebanyak RM30,000 namun sehingga kini dia masih belum menerima sebarang bayaran.

“Saya masih tidak dapat apa-apa bayaran untuk wang mutaah saya. Saya pun tak tahu mengapa dia masih tidak melangsaikannya lagi sedangkan dia sendiri pernah berkata tidak mahu berhutang dengan sesiapa dan mahu segera selesaikannya”

“Sepatutnya dia sudah mula membayarnya kerana surat daripada mahkamah pun sudah dihantar.Sekarang ini hanya menunggu dia untuk selesaikannya sahaja,” jelasnya kepada portal Murai.

“Sebelum ini saya tahu ramai wanita di luar sana yang tidak suka saya buat begini, ada yang kata saya tidak boleh move on lagi, tapi sekarang kebanyakkan mereka sudah sedar akan tujuan saya melakukan tuntutan tersebut.

“Saya bukan tak move on tetapi saya ada harga diri dan saya nak move on dengan cara saya iaitu cara terhormat dan memberitahu pihak lelaki yang kita juga ada maruah,” katanya. (rtky/s)


Bekas Suami Izreen Azminda Duduk Serumah Dengan Teman Wanita?

Baru-baru ini, pelakon Izreen Azminda pernah menyuarakan rasa tidak puas hatinya apabila ada pihak lain yang cuba untuk rapat dengan anaknya dan khabarnya wanita berkenaan adalah teman wanita bekas suaminya.

Bagaimanapun, baru-baru ini, melalui muatnaik gambar di Instagram yang sama, seorang pengikut akaunnya itu telah menyatakan pendapat mengenai apa yang berlaku dan tidak semena-mena Izreen menjawab perkara tersebut dengan panjang lebar selain memberi bayangan apa yang sedang berlaku di antara teman wanita dan bekas suaminya itu.

“Haaaaa lupa..cuba bayangkan kalau bekas suami duduk serumah dengan pompuan yang belum sah jadi bini..pastu usung anak awak duduk sekali dalam rumah tu..awak biarkan taw..biar anak awak belajar cara-cara mat saleh senang nanti dia boleh praktikkan bila dah besar,” antara kata-kata yang ditinggalkan di ruangan komen, sekaligus menjawab pandangan peminat tersebut.


Mahkamah Keluar Waran Tangkap Terhadap Zarina Anjoulie

Mahkamah Majistret Petaling Jaya hari ini mengeluarkan waran tangkap terhadap pelakon dan model Zarina Anjoulie Mohamad Fahizul selepas gagal hadir pada prosiding perbicaraan peringkat bela diri berhubung kes dadah, tiga tahun lalu.

Melalui laporan daripada Utusan Malaysia pada tahun 2013 lalu, Zarina dan rakannya yang merupakan seorang pelajar kolej didakwa di Mahkamah Majistret di sini hari ini atas tuduhan memiliki dadah jenis Eramin 5 seberat 0.6 gram.

Zarina dan Mohamad Fakhruzaim Mohamad Fawzi, masing-masing berusia 26 tahun, mengaku tidak bersalah dan memohon dibicarakan selepas pertuduhan dibacakan kepada mereka oleh jurubahasa di hadapan Majistret Nazri Omran.

Zarina atau nama sebenarnya Zarina Anjoulie Mohamad Fahizul yang pernah membintangi drama Anak Pontianak didakwa bersama-sama Mohamad Fakhruzaim memiliki dua biji pil Eramin 5 seberat 0.6 gram di rumah No. C-3-10 Armanee Condo, Jalan PJU 10/1C, Damansara Damai di sini pada pukul 5.30 petang, 30 Disember lalu 2012. (rtky/s)


Filem Seram Gotik Paling Jelita, Feminin

Apabila diminta membuat ulasan mengenai filem Crimson Peak baru-baru ini, perkara pertama yang timbul di fikiran ialah pengarahnya, Gulliermo Del Toro yang penulis kenali sebelum ini menerusi filem bernuansa gotik Pan’s Labyrinth (yang dicalon beberapa Anugerah Akademi) serta francais Hellboy. Pengarah kelahiran Mexico ini sememangnya mempunyai reputasi yang cukup baik sebagai pengarah filem selain terlibat dalam beberapa produksi filem yang bukan calang-calang seperti Mama, Don’t Be Afraid of Dark, Rudo y Cursi dan The Devils Backbone. Dengan meletakkan pelakon muda seperti Mia Wasikowska, Tom Hiddleston dan Charlie Hunnam bergandingan bersama pelakon hebat Jessica Chastain, filem ini melengkapkan sebab bagi penulis untuk terus duduk menontonnya sehingga habis.

Berlatarkan lokasi sedikit pencil di Buffalo, Amerika pada tahun 1901. Edith Cushing (dilakonkan oleh Mia Wasikowska) adalah seorang gadis yang ingin memajukan cita-citanya sebagai penulis. Tapi di zaman itu, pasaran bagi kisah-kisah fantasia mengenai yang ingin mengenai hantu amat niche (kecil), apatah lagi digarap oleh penulis wanita, jadi Edith tidak meletakkan harapan yang tinggi biarpun keinginannya untuk menghabiskan penulisannya amat tinggi. Tambahan pula bapanya yang merupakan seorang pengusaha perindustrian yang berjaya dan kaya raya membuatkan dia tidak bimbang mengenai ‘struggle’nya sebagai penulis.

Sehingga satu hari, kehadiran Thomas Sharpe (Tom Hiddleston) dan kakaknya, Lucille Sharpe (Jessica Chastain) yang membangunkan agenda tersendiri dengan usaha untuk memikat hati Edith membuatkan bapa Edith curiga. Edith pula terpesona dengan Thomas yang pandai bermain kata yang mendorong penulisannya biarpun dalam masa yang sama dia juga berhubungan rapat dengan seorang doktor muda, Dr. Alan McMichael (Charlie Hunnam) . Hubungan keduanya berlangsung begitu cepat setelah adegan menari rentak waltz di suatu malam, yang berlanjutan ke jinjang pelamin. Namun ada tragedi yang menimpa ayahnya membuatkan Edith harus ikut ke kediaman Thomas, di Allerdale Hall di England.

Berawal dari klu berbunyi ‘Beware of Crimson Peak’ oleh mendiang ibu Edith yang membawa kepada hakikat bahawa dia juga mempunyai deria keenam iaitu mampu melihat makhluk halus, penonton dibwa menuju kerumitan yang lebih kompleks ketika ke pertengahan cerita di mana adegan-adegan yang tidak ingin kita lihat muncul sedikit demi sedikit. Teruja bukan? Penonton bahkan disuakan lagi dengan pertanyaan apakah bentuk ancaman yang dahsyat sehingga kuasa halus pun tidak mampu menerima ancaman itu. Dan apa yang berlaku seterusnya itulah yang membuatkan persoalan mengenai kisah sebenar Crimson Peak mula terurai.

Dari segi lakonan filem ini menampilkan ensemble yang tepat dan komersial. Mia memberikan wajah polos yang cukup emosi sebagai peneraju cerita. Dua sosok lelaki yang menjadikan ramuan romantik dan suspen filem ini iaitu Tom Hiddleston dan Charlie Hunnam (ini kerjasamanya yang kedua bersama Gulliermo selepas Pacific Rim dua tahun lalu) semenangnya berjaya menampilakan pesona aristocrat dengan accent yang cukup meyakinkan . Sementara bagi seorang pelakon Amerika Syarikat, Jessica Chastain setidak-tidaknya berjaya membawakan wataknya dengan loghat Inggeris yang memadai dan subtle. Keseluruhannya filem ini tidaklah bergantung sepenuhnya kepada kekuatan ensemble tetapi ia dicanai cantik dengan faktor kekuatan produksi baik dari segi paparan visual mahupun audio serta setting (lokasi dan CGI) yang mengujakan.

Bagi penulis Crimson Peak menampilkan sisi lain Gulliermo apabila dia berani bermain dengan lebih kental dengan sisi-sisi romantik dengan tidak membiarkan kekuatan garapan nuansa gotik dan fantasi yang menjadi mainannya selama ini. Filem ini ternyata berbeza daripada apa yang kita pernah lihat dalam The Devil’s Backbone mahupun Pan’s Labyrinth. Jika diukur daripada jalan cerita, mungkin ramai yang beranggapan ia mudah diagak tetapi plot-plot yang disusun cantik terutama bagi mengalihkan metafora horror ( imej hantu atau entiti supernatural) kepada kekuatan teras cerita membuatkan filem ini berjaya menggabungkan unsur seram bersama romantik secara simbiotik. Naratifnya mudah dalam kompleks dan tidak terlebih menduga menjadikan filem ini hidangan gotik yang cukup rasa dan indah.

Gulliermo sememangnya pakar dalam membentuk dunia ‘lain’ yang tersendiri terutama dalam babak di Allerdale Hall. Sepengalaman saya menonton filem-filemnya sebelum ini membuatkan saya tidak hairan kali ini dia mencurahkan kreativiti yang lebih menarik untuk menjelmakan keunikan Crimson Peak. Saya menyukai attention into detail yang dijalin bagi menonjolkan pengarah seni . Atas sebab itu saya fikir setting filem ini sangat membantu membuatkan penulis memberi fokus. Rekaan set oleh Thomas E. Sanders ternyata memberikan impak, bayangkan set rumah agam yang digunakan sekilas saja mampu menegakkan bulu roma, dibias pula tona pencahayaan yang cantik.

Itu belum lagi saat kita menonton bagaimana prop seperti daun-daun gugur, atap rosak serta pemencaran warna yang dipilih berdasarkan tona emosi yang dilontarkan di dalam skrip. Fuh! Saya pasti tersenyum puas kerana kekuatan filem ini adalah visualnya yang cukup-cukup memberikan ‘mood’. Mood ini tidak hanya pada kecantikan visual, tetapi juga kepada turun naik adrenalin penonton apabila babak-babak cemas dan meremang muncul dimana ia disimbah cantik dengan pemilihan tona warna gotik yang tidak berlebihan tetapi mencukupi.

Maklumlah kita sering dihidangkan dengan karya gotik yang sangat over the top, tetapi kali ini dibawa oleh pakarnya. Tidak keterlaluan sekiranya penulis menjangkakan filem ini akan sangkut dalam kategori pengarahan seni di Anugerah Akademi tahun hadapan.

Crimson Peak bagi penulis mungkin sebuah filem seram gotik yang paling ‘jelita’ yang pernah ditonton. Ia membawa unsur feminism dan elegan di samping pencapaian visual yang membentuk atmosfera berbeza (sudah tentu hasil tangan Gulliermo yang saya maksudkan). Disulam cantik dengan tona warna terutama pemakaian warna merah dan putih yang dijadikan perlambangan kuat kepada keseluruhan jalan cerita. Gulliermo memberi naratif yang kemas dengan konsep membuka misteri dengan lapisan demi lapisan dan tidak hanya bersandar kepada plot romantik sahaja.

Hingga kini penulis masih ‘cerah mata’ setelah menonton filem yang satu ini. Untuk itu, saya memberikan filem Crimson Peak ini 3 ½ biji ROTIKAYA!


Amir Ukays Maafkan Individu Sebar Gambar, Dakwaan Palsu Terhadapnya

Penyanyi Amir Ukays yang telah ditahan oleh pihak polis semalam kerana memiliki pistol telah pun dibebaskan (hari yang sama) dengan jaminan polis apabila pistol yang dijumpai bersamanya hanyalah pistol mainan.

“Saya bukan penjenayah, pistol itu hanyalah mainan untuk tembak cicak di rumah. Alhamdulillah, saya didapati tidak bersalah dan dibebaskan pada petang tadi (semalam). Saya tidak tahu menjadi kesalahan jika memiliki pistol mainan. Saya juga tidak tahu perlu memiliki lesen untuk memiliki pistol mainan”

“Tidak dinafikan, pistol berkenaan menyerupai pistol, tetapi ia hanyalah pistol mainan. Selalunya, saya letak pistol berkenaan di rumah untuk kegunaan menembak cicak, tetapi pada tengah hari semalam, anak saya membawa turun dan tertinggal dalam kereta”

“Saya tidak sempat membawa naik semula kerana bergegas ke studio untuk latihan vokal program Gegar Vaganza2. Bagaimanapun, saya kurang bernasib baik apabila ditahan sepasukan polis ketika berada dalam kereta di kawasan letak kereta di rumah selepas pulang latihan,” jelasnya kepada Berita Harian.

Selain menafikan dakwaan bahawa dia ditahan reman oleh pihak polis, Amir juga menjelaskan bahawa dia juga sudah memaafkan pihak yang menuduhnya dengan pelbagai gelaran serta memviralkan gambar dan pistol miliknya itu. (rtky/s)


Amyra Rosli Akui Memang Ada Niat Untuk Bertudung

Pemilihan Amyra Rosli sebagai duta jenama tudung terkenal baru-baru ini dalam masa yang sama turut menimbulkan persoalan dan persepsi negatif kerana personaliti dirinya yang tidak mengenakan hijab.

“Saya sedar ramai orang yang akan bertanya tentang hal ini. Saya menerima tawaran ini sebagai satu bisnes dan akan bawa tanggungjawab ini bagi menggalakkan orang di luar sana untuk berhijab. Orang nak cakap apa terpulang kerana bukan senang nak dapat tawaran yang mungkin orang lain tak boleh dapat.

“Allah bagi jalan untuk saya menjadi wajah jenama tudung dan pemilihan ini juga memberi positif vibe kepada diri saya. Ini merupakan satu tanggungjawab untuk saya dan bila dapat jadi wajah jenama tudung, ia memberi kebaikan untuk saya agar lebih pandai membawa diri”

“Saya pun makin berumur dan niat untuk bertudung memang ada. Ramai juga yang cakap saya lagi elok bila bertudung. Tapi, biarlah saya sendiri yang terbuka hati untuk memakainya dan saya harap semua doakan yang satu hari nanti saya akan memakai tudung,” ujar Amyra kepada portal Tonton Extra. (rtky/s)


Reen Rahim Akui Sudah Ada Kekasih, Jaga Nama Baik Keluarga

Pelakon Reen Rahim, 27, mengesahkan dia sudah mempunyai kekasih yang dikenalinya sejak zaman remajanya lagi, namun masih tidak mengetahui bilakah masa yang sesuai untuk melangsungkan perkahwinan kerana kini terlalu sibuk dengan kerjaya lakonannya.

“Berkawan dengan dia seperti biasa tapi dia bukan orang dalam industri. Saya masih tidak tahu bila hendak kahwin kerana saya hanya ikut dan kalau kami ada jodoh, akan berkahwinlah. Dia ialah kawan selepas saya habis sekolah dulu,” katanya yang ditemui di Majlis Tayangan Filem ‘Mirip’ petang kelmarin.

Reen Rahim atau nama sebenarnya Noreen Ashikin Abdul Rahim boleh dilabelkan sebagai artis yang bersih daripada kontroversi. Katanya kontroversi boleh menjadi positif atau negatif. Dia memilih untuk kurang bersosial kerana mahu menjaga nama baik keluarga.

“Saya kena jaga nama ibubapa sebelum melakukan sesuatu. Kontroversi ini ada yang memberikan impak positif sekiranya perkara itu dilakukan dengan baik tetapi kalau negatif ianya akan bertambah buruk” tambahnya lagi.

Dalam pada itu, pelakon yang memiliki iras-iras pelakon Bollywood ini telah pun membintangi filem berjudul ‘Mirip’ arahan daripada pengarah yang didatangkan dari India. Untuk melihat bagaimana Reen Rahim, Fezrul Khan dan Ezzaty Abdullah menari ala-ala filem Bollywood yang lain jangan lupa untuk saksikan filem ini pada 5 November 2015 di seluruh pawagam tanah air. (rtky/h)


Farid Kamil Dan Diana Danielle Ramal Bakal Timang Anak Perempuan

Sudah beberapa kali melakukan imbasan untuk mengetahui jantina cahaya mata kedua yang dijangkakan lahir pada bulan depan, nampaknya Farid Kamil dan juga isteri, Diana Danielle masih tidak dapat mengetahu jantina sebenar anak mereka.

“Sudah beberapa kali kami pergi scan untuk mengetahui jantina bayi dalam kandungan tetapi sehingga kini masih tidak nampak dengan jelas lagi alat sulitnya. Bagaimanapun, lelaki atau perempuan kami tidak kisah asalakan bayi sihat sahaja cukuplah,” jelasnya kepada portal Murai.

Bagaimanapun, selaku suami dan juga bapa, Farid sendiri merasakan terdapat perubahan yang ketara pada isterinya lebi-lebih lagi apabila melibatkan tubuh badan Diana yang berbeza ketika melahirkan anak pertama mereka.

“Daripada susuk tubuh Diana memang nampak sangat berbeza berbanding waktu dia hamilkan Muhammad. Jadi saya seperti menjangkakan dia sedang hamil anak perempuan. Kalau benar saya suka sangatlah kerana saya sendiri memang idamkan anak perempuan untuk anak kedua ini,” katanya. (rtky/s)


Mila Jirin Sedia Berubah Selepas Bergelar Isteri

Bakal mendirikan rumah tangga pada 11 November ini, penyanyi Mila Jirin mengakui terdapat kerisauan apabila memikirkan mengenai perubahan status pada dirinya nanti yang bakal bergelar isteri.

“Sejak kecil lagi saya sudah belajar berdikari dan rasanya tidak ada masalah dalam hal-hal menguruskan rumah tangga kerana saya sendiri biasa melakukannya. Apa yang saya risaukan ialah perubahan yang bakal berlaku nanti”

“Seorang isteri lebih mudah mendapat dosa jika tidak mengikut kata suami. Jadi saya perlu betul-betul siap sedia untuk berubah,” jelas penyanyi ini berterus terang kepada portal Mangga Online.

Mila mula rapat dengan bakal suaminya, Isz, sejak tiga tahun lalu dan pasangan ini sama-sama menguruskan tiga perniagaan iaitu Bizmilla Catering, Baju Kurung Mila dan Restoran Embun Urai. Hasil perkongsian perniagaan, mereka sudah pun membeli rumah sendiri.

Malah Mila juga sebelum ini pernah menyatakan bahawa dia menolak mana-mana tajaan kerana tidak mahu timbul perkara yang tidak diingini selepas majlis berlangsung. Apa pun, semoga pasangan ini selamat menjalankan majlis bersama tanpa sebarang halangan. (rtky/s)


Tutup Hati Pada Lelaki, Rita Rudaini Serah Jodoh Pada Takdir Tuhan

Baru-baru ini, perjuangan Rita Rudaini demi mendapatkan haknya sebagai wanita selepas bercerai berakhir dengan berita gembira. Bagaimanapun, pengalaman perit yang dilaluinya membuatkan dia menutup hati untuk mana-mana lelaki mahu menjadikan dirinya isteri mahupun kekasih.

“Jujur saya katakan, saya tak nak kahwin lagi. Bukan sebab saya frust atau apa tapi kerana saya sudah penat. Itu sahaja. Lagipun fokus saya sekarang hanyalah untuk membesarkan anak-anak semata-mata kerana kalau saya kahwin pun memang tidak akan ada lelaki yang boleh sayang anak saya seperti anak mereka sendiri”

“Terus-terang hati saya sudah tertutup rapat untuk mana-mana lelaki dan saya memang tak ada hati langsung, hinggakan nak tenguk lelaki pun saya tak lalu. Tapi saya tak berani nak cakaplah. Jika Tuhan kata jodoh saya kena kahwin juga nanti,berserah sajalah,” jelasnya kepada portal Murai.

Tambah pelakon ini, dia mengakui ada lelaki yang cuba mendekatinya namun ia akan ditolak dengan baik malah turut berpesan agar lelaki lain tidak cuba untuk memikatnya lagi. Amboi, tertutup betul nampaknya pintu hati Rita pada lelaki. (rtky/s)


Gambar Comel Terbaru Anak Kedua Wawa Zainal, Aeril Zafril

Baru sahaja menimang cahaya mata kedua mereka pada 18 Ogos lalu, kini pasangan secocok Wawa Zainal dan juga Aeril Zafril telah berkongsikan beberapa keping gambar cahaya mata mereka di laman sosial media.

Melalui perkongsian gambar mereka di Instagram, bayi comel yang diberi nama Hayla Maghfiratul Adzkiyaa oleh pasangan itu juga turut menjadi perhatian peminat yang rata-ratanya yang geram dengan kecomelannya. Siapa yang tidak geram dengan bayi comel, bukan?

Semoga kelahiran cahaya mata baru ini juga harapnya bakal membuatkan rezeki pasangan ini semakin melimpah di samping dipermudahkan segala urusan. Kami kongsikan beberapa keping gambar anak kedua mereka bersama anda. Enjoice!


Amir Ukays Kini Ditahan Polis Kerana Miliki Pistol

Seorang bekas vokalis kumpulan popular 1990-an, Amir Ukays ditahan kerana memiliki senjata api kira-kira pukul 1.45 pagi tadi (Rabu). Sumber polis berkata ketika pemeriksaan dilakukan pihaknya menjumpai sepucuk pistol berwarna hitam yang tertera tulisan ‘Walther CP99 Compact dengan nombor siri 12L20520.

BACA: Anak Amir Ukays Meninggal Dunia, Alami Komplikasi Jantung Sejak Lahir

Amir atau nama sebenarnya Mohd Azmir Muhammad, 44, turut mengakui pistol berkenaan miliknya dan dia ditahan di Ibu Pejabat Polis Daerah Sentul dekat sini untuk tindakan lanjut.

Dalam pada itu, sumber polis turut memberitahu Amir ditahan ketika memberhentikan kenderaannya di tepi susur masuk ke Kampung Chubadak, Sentul dekat sini. Nama Amir kembali melonjak selepas menyertai program Gegar Vaganza yang kini sedang berlangsung. (rtky/s)


Mimi One Nation Emcee Sanding 7 November Ini

Suami kepada penyanyi kumpulan One Nation Emcees (ONE), Mohd Firdaus, melalui portal Media Hiburan memberitahu bahawa dia dan juga isterinya, Mimi akan melangsungkan majlis persandingan pada 7 November ini.

BACA: Mimi (ONE) Akui Sudah Nikah Mei Lalu Atas Permintaan Ayah

“Pada awalnya, tema yang kami pilih adalah ‘Teater Bangsawan’ dengan konsep ala Puteri Gunung Ledang dan Hang Tuah. Walaubagaimanapun, konsep tersebut rasanya sedikit berat buat para tetamu kerana nanti, sukar untuk mereka mencari pakaian yang sesuai”

“Jadi, saya dan Mimi memilih tema ‘Wedding Anak Kampung’ yang lebih ringan dan sudah ada pada diri orang-orang Melayu. Tema ini juga dekat dengan konsep yang Mimi bawakan. Tetamu pun tidak perlu pening kepala untuk bergaya”

“Lain-lain, rasanya tidak ada masalah. Alhamdulillah, untuk pelamin, kami menerima tajaan dari Wedding by Emma. Pakaian pula untuk lelaki direka oleh Fifie, seorang pensyarah dari UiTM manakala untuk Mimi pula rekaan Salikin Sidek,” jelas suami kepada Mimi itu lagi.

Pasangan ini telah bertunang pada Mei 2014 dan diijabkabulkan pada 16 Mei 2015 di kediaman keluarga Mimi yang terletak di Jalan Gasing, Petaling Jaya. Selain itu, Mimi juga dikhabarkan akan mengadakan persembahan bersama anggota-anggota One Nation Emcees yang lain ketika majlis persandingan itu. (rtky/s)


Shahrul Nasrun Enggan Ulas Isu Putus Tunang, Hanya Rakan Dengan Adira

Kontroversi yang membabitkan penyanyi Adira dan bekas tunangnya, Shahrul Nasrun beberapa bulan lepas menjadi perbualan hangat di kalangan peminat-peminat tempatan dengan pelbagai reaksi yang diberikan kepada pasangan ini.

Bagaimanapun ketika bertemu Shahrul Nasrun di Majlis Sidang Media Majlis Zikir Perdana dan Perasmian Pertubuhan Tarekat Muktabar Malaysia (PERTAMA) kelmarin, dia menjelaskan tidak perlu untuk memberikan penjelasan lanjut mengenai kenyataan yang dikeluarkan Adira sebelum ini, kononnya penyanyi (Adira) itu masih lagi menyayanginya.

“Saya tak boleh komen itu adalah kenyataan yang dikeluarkannya bukan kenyataan saya,” katanya. Saya dan dia hanya berkawan biasa sahaja dan saya rasa terlalu awal untuk mencari kekasih baru. Sekarang ini saya sudah move on dan sibuk dengan karier,” ujarnya.

Shahrul turut berkata, mengenai perasaannya terhadap Adira adalah terlalu privasi untuk dikongsikan dan biarlah hanya dia yang mengetahuinya sahaja. Buat masa kini dia hanya berkawan dengan semua orang termasuklah bekas-bekas kekasihnya.

“Perasaan itu terlalu personal untuk dikongsikan. Semua ini adalah ketentuan Tuhan. Sekarang ini saya berkawan dengan semua orang,” jelasnya lagi.

Dalam pada itu, Shahrul Nasrun selaku NGO yang terlibat dengan program Zikir Perdana yang akan diadakan pada 7 November ini menyeru umat Islam di seluruh Malaysia untuk beramai-ramai bersama ke Masjid Putra, Putrajaya untuk sama-sama mengimarahkan masjid serta mendekatkan diri pada yang Maha Esa. (rtky/h)


Nabil Ahmad Tiada Niat Hina Caliph Buskers, Minta Maaf Secara Terbuka

Buat sesiapa yang menonton rancangan terbaru terbitan Astro, Gegar Vaganza pasti akan melihat atau mendengar apa yang telah diperkatakan Nabil Ahmad melalui lawaknya itu. Tetapi nampak gayanya lawak tersebut tidak menjadi sehingga menyebabkan dia dikritik hebat kerana menghina kumpulan OKU, Caliph Buskers.

Bagaimanapun, Nabil menjelaskan bahawa dia berasa begitu bersalah di atas keterlanjuran kata-katanya itu dan telah pun meminta maaf secara terbuka menerusi program yang dikendalikannya, MeleTOP.

“Rasa bersalah sangat apabila keterlanjuran kata-kata saya itu memang melampau. Hakikat nya sebelum ini saya memang rapat dengan ahli kumpulan Caliph Buskers, kami bersama-sama melepak dan bergurau bersama mereka”

“Mereka pun sudah mengenali saya yang memang suka bergurau kasar. Tak sangka pula boleh terlepas di atas pentas. Saya mohon maaf sebab saya rasa bersalah serta melampaunya apa yang saya lakukan itu”

“Saya lepas sahaja cakap begitu saya terus rasa ‘down’ kerana ahli keluarga saya juga ada yang juga yang kurang upaya (OKU). Macam tak patut apa yang saya buat itu, sebab kita tak tahu apa nasib kita di masa depan,” katanya kesal di atas perbuatannya itu.

Tambahnya lagi, selepas ini dia akan lebih berhati-hati apabila mengendalikan sesuatu program dan kemungkinan akan menukar ‘angle’ persembahan dan pengacaraan.

“Selepas ini saya akan menukar ‘angle’ yang lain dan tidak akan menyentuh fizikal apabila bercakap lebih-lebih lagi dengan orang kurang upaya (OKU),” katanya yang turut serta dalam program Majlis Zikir Perdana kelmarin. (rtky/h)


Nora Danish Jelaskan Status Hubungan Rumit Bersama Nedim

Tidak mahu menyembunyikan sesuatu mengenai status hubungan mereka, Nora Danish menjelaskan ketika ini hubungan cintanya bersama duda, Nedim Nazri adalah sesuatu yang sangat rumit namun dalam masa yang sama menyatakan mereka mungkin akan berkahwin.

“Sebenarnya situasi kami sangat rumit ketika menjalinkan hubungan cinta dan sebab itu kami mengambil.keputusan untuk berpisah bagi menyelesaikan beberapa masalah. Jujurnya kami memang berkawan dan Alhamdulillah sudah 80 peratus masalah sudah diselesaikan”

“Selepas satu demi satu dapat diselesaikan, situasi hubungan kami berbeza walaupun status kami hanya kawan. Bagaimanapun saya harap orang ramai jangan terkejut sekiranya kami membuat keputusan untuk berkahwin,” jelasnya kepada mStar Online. Boleh tahan juga rumit cinta mereka ini dan penuh kejutan sekali.

Selain itu Nora turut menjelaskan gambar mereka bersama ketika di Bali adalah kerana mereka menghadiri majlis hari jadi teman mereka. Kata Nora, kawan-kawan Nedim pun adalah kawan dia juga. Okay Nora, okay.

“Memang kami ke Bali. Kawan-kawan saya ialah kawan-kawan Nedim juga. Sebab itu kami bercuti semula. Dan kebetulan saya berjumpa dengan Bunga dan teruja mahu bergambar dengannya. Ashraf pula bergambar dengan Nedim. Perkara itu buatkan orang ingat kami berdrama pula. Sedangkan kami memang sudah berpisah,” jelasnya. (rtky/s)


Maria Farida Mahu Bersihkan Nama, Tegaskan Bukan Perampas Suami Orang

Tidak mahu namanya terus dipalit dengan kontroversi, Maria Farida melalui Mangga Online menjelaskan perkara sebenar yang terjadi selain menafikan bahawa dia sebagai punca keretakan rumah tangga wanita tersebut.

“Semua tuduhan dan gosip yang keluar di laman sosial itu adalah cerita mengarut. Saya hairan bagaimana orang ramai boleh cepat percaya pada gosip mengarut itu. Wanita yang dimaksudkan sebagai kawan baik saya itu sebenarnya sudah bercerai dengan suaminya sejak Ogos lalu. Dan wanita itu (K) tidak lagi bergelar Datin”

“Saya sebenarnya yang teraniaya. Sekarang, apabila saya rapat dengan bekas suami dan anak-anaknya, saya pula yang diburuk-burukkan. Saya hanya rapat dengan bekas suaminya selepas mereka bercerai. Untuk menjaga keselamatan, sekarang saya pasang bodyguard,” jelas Maria yang juga telah membuat laporan polis dan berurusan dengan peguam untuk tindakan selanjutnya.

Selain itu, Maria berharap agar penjelasannya itu akan menjernihkan keadaan selain dapat kembali membersihkan namanya serta menegaskan bahawa dia bukanlah perampas suami orang seperti yang digembar-gemburkan di laman sosial. (rtky/s)


Fynn Jamal Akui Kurang Keyakinan Diri, Nafi Sombong

Pernah dikatakan sombong dan dilabel diva kerana tidak menerima pelawaan sesi fotografi pihak media, Fynn Jamal menyatakan bahawa perkara tersebut sebenarnya adalah di atas sikapnya sendiri yang kurang keyakinan diri.

“Saya pernah dihina disebabkan fizikal saya yang gemuk ketika zaman persekolahan. Perkara itu membuatkan saya tidak mempunyai keyakinan diri. Malah sehingga sekarang, saya tidak pernah selesa dengan diri saya. Saya juga benci melihat muka saya sendiri. Disebabkan itu, saya tidak suka mengambil gambar secara selfie”

“Kurang keyakinan diri merupakan antara sebab saya menolak pelawaan pihak media yang ingin membuat sesi temubual bersama saya. Saya sedar memang tidak bagus bila tiada keyakinan diri. Pada mulanya, saya fikir bila saya menolak, perkara ini akan menjejaskan serta memberi kesan terhadap karier saya”

“Saya risau orang akan fikir saya sombong, namun Alhamdulillah, bila sudah berjumpa secara depan mereka mula tahu yang sebenarnya saya tidak sebegitu,” katanya kepada Tonton Extra menjelaskan perkara sebenar yang disalah anggap sebelum ini. (rtky/s)


Bekas Pengurus Tegar Cabar Sufi Mohon Maaf

Bekas Pengurus Tegar, Muhammad Arif Dollah mencabar bekas juara Akademi Fantasia 2015 untuk membuat permohonan maaf secara terbuka atau tertutup bagi membersihkan nama baiknya daripada fitnah yang telah dilemparkan Sufi serta ahli keluarganya terhadap kenyataan gangguan seksual yang dibuat oleh Sufi beberapa bulan lepas.

“Saya mungkin akan berlembut hati sekiranya dia meminta maaf secara terbuka atau pun secara tertutup terhadap kenyataan yang dibuatnya itu. Ataupun bakal berhadapan saman malu yang akan dihantar oleh peguam saya,” katanya dalam sidang media yang dilakukan baru-baru ini.

Tambah Arif Dollah lagi, sekiranya benar dia dikatakan telah meliwat Sufi, dia mencabar penyanyi muda itu untuk mengemukakan bukti dan melawannya secara profesional.

“Jika benar dakwaan yang dikatakan Sufi kepada saya, silalah kemukakan bukti yang kukuh dan kita berdepan dengan keadilan. Saya juga tidak faham kenapa dia tidak melaporkan pada pihak polis pada tahun 2011 memandangkan ibunya juga ada membuat laporan polis terhadap saya pada tahun yang sama di atas kes keganasan rumah tangga,” ujarnya.

Sementara itu, Arif menjelaskan juga sidang media yang dilakukannya pada petang itu ialah kerana mahu membersihkan namanya daripada fitnah yang dilakukan mereka. Jelasnya lagi, kesnya sebelum ini telah digugurkan kerana Tegar telah membuat kenyataan bercanggah daripada apa yang diperkatakan sebelum ini.

“Beberapa dakwaan Tegar berkenaan saya didapati bercanggah dan Tegar akhirnya membuat pengakuan bahawa dakwaanya terhadap saya adalah tidak benar. Akhirnya kes ini telah gugur tetapi bukan gugur kerana tidak ada bukti, sebaliknya kerana Tegar sendiri tidak membuat kenyataan bahawa semua yang didakwa tidak pernah terjadi,” katanya. (rtky/h)


Peminat Doakan Fara Mendoza Cepat Sembuh, Bertaubat

Pelakon yang pernah menggemparkan industri seni tanah air mengenai pendedahan perbualannya yang didakwa bersama Fizz Fairuz baru-baru ini iaitu Fara Mendoza baru sahaja terlibat dalam satu kemalangan jalan raya yang mengakibatkan dirinya mengalami kecederaan dalaman.

“This is reason why i’m crying too much. Kejadian pulang dari Subang meeting untuk hal business, saya memandu seorang diri, Ya Allah sakitnyaaa. Alhamdulillah saya selamat hanya mengalami kecederaan dalaman. Semoga saya tabah dengan dugaan ini,” jelasnya dalam muatnaik gambar di Instagram.

Menurut Fara, dia dalam perjalan pulang setelah selesai perjumpaan mengenai perniagaan di Subang sebelum terlibat di dalam kemalangan tersebut. Sementara itu dalam perkembangan terbaru, Fara masih lagi berada di hospital.

Malah peminatnya di laman Instagram juga berharap agar dirinya cepat sembuh selain ada juga yang menyatakan kejadian tersebut adalah sebagai satu petanda terbaik untuk pelakon ini bertaubat dan berubah. (rtky/s)


Tasha Shilla Hadir Kursus Kahwin?

Jika benar seperti apa yang dilaporkan oleh Utusan Malaysia, mungkin juga ada berita gembira daripada Tasha Shilla kerana khabarnya pelakon ini telah pun menghadiri kursus perkahwinan baru-baru ini.

Melalui sumber akhbar tersebut, katanya ada individu ternama telah menaja kursus kahwin besar-besaran beberapa artis tanah air. Antara artis yang terlibat adalah Stacy dan beberapa artis lain seperti tunangnya sendiri Akim Ahmad.

Kehadiran Tasha di dalam kursus itu juga mengundang tanda tanya sama ada Tasha sudah mempunyai kekasih hati atau tidak sehingga dia sanggup untuk terus pergi menghadiri kursus tersebut. Jika Tasha sudah bersedia, pastinya dia akan mengumumkan sesuatu apabila sudah bersedia nanti.

Bagaimanapun, mungkin juga Tasha hadir kerana ingin memudahkan dirinya agar tidak perlu terkejar-kejar pergi ke kursus perkahwinan apabila waktunya sudah tiba nanti. Apa pun, semoga apa perancangan pelakon ini sentiasa dipermudahkan. Jom kita lihat beberapa keping gambar Tasha ketika bercuti bersama keluarga di Thailand ketika ini. Enjoice!


Zamani Slam Perjelas Kejadian Sebenar, Yakin Teruskan Kehidupan Baru

Kecoh seketika industri hiburan tanah air apabila Zamani Slam baru-baru ini didakwa melarikan diri daripada pusat pemulihan Pengasih. Bagaimanapun, menurut penyanyi itu sendiri dalam satu sidang media yang diadakan, tempoh untuk berada di pusat pemulihan tersebut sudah pun tamat.

“Saya bukan melarikan diri sebaliknya mengambil keputusan untuk keluar dan yakin mampu untuk hidup sendiri selain ingin meneruskan kerjaya sebagai penyanyi. Tiada isu tentang melarikan diri kerana tempoh saya di sini hanya enam bulan tetapi saya teruskan hingga lapan bulan dan perbincangan untuk keluar sudah dibuat dua minggu lalu antara keluarga saya dan pihak Rumah Pengasih”

“Namun sehingga sekarang mereka tidak ada jawapan untuk beri pelepasan kepada saya. Pada perbincangan itu juga mereka berat untuk melepaskan saya keluar dari pusat ini. Saya buat laporan polis pada pukul 3 pagi di Muar. Saya buat laporan bukan kerana saya tahu tentang laporan akhbar bahawa saya melarikan diri sebaliknya sebagai memberitahu saya sudah keluar dari pusat itu”

“Saya akan berusaha untuk menjaga diri saya di dunia luar dengan bantuan dan pengawasan daripada pihak keluarga serta pengurusan saya,” jelasnya kepada mStar Online sekaligus memberi gambaran sebenar kejadian yang terjadi baru-baru ini.

Terdahulu pada 6 Mei lalu, Mahkamah Majistret Ampang menjatuhi hukuman denda masing-masing sebanyak RM5,500 terhadap Zamani dan pembantu peribadinya Nur Juliana Abdul Rani, 32, selepas kedua-dua mereka mengaku salah atas tuduhan memiliki dan mengambil dadah. (rtky/s)


Yuna Mohon Peminat Doa Dirinya Cepat Kahwin

Ketika berlangsungnya konsert Yuna baru-baru ini, penyanyi tersebut sempat meminta peminatnya mendoakan agar jodohnya cepat hadir dan pastinya perkara itu mendapat reaksi positif daripada peminat setianya.

“Banyak yang saya belajar tentang cinta dan perkara yang selalu kita buat adalah menunggu orang yang kita sayang untuk berubah. Bagi saya, apa yang perlu kita lakukan adalah menerima pasangan kita seadanya,” kata Yuna.

Memetik lapora daripada Kosmo!, bermula dengan kisah hubungan cinta yang tidak kesampaian bersama pelakon dan pengacara, Qi Razali sekitar tiga tahun lalu, ‘percintaan’ Yuna dengan jurugambar dan model kelahiran AS, Julian Schratter turut berakhir di tengah jalan.

“Doakan Yuna cepat kahwin,” ujarnya pada konsert berkenaan. Selain itu, penyanyi ini juga mengakui tidak tergesa-gesa mencari pasangan hidup. Apa pun, semoga segala impian yang diimpikan Yuna akan menjadi kenyataan satu hari nanti. (rtky/s)


Fezrul Khan Akui Hadapi Fasa Murung Selepas Bercerai

Setelah bercerai dengan isterinya, Noorhafizah Zulkafli, pelakon Fezrul Khan menyatakan bahawa dia melalui sedikit fasa kemurungan dan sehingga kini dia masih lagi merahsiakan punca penceraian daripada pihak media.

“Kehidupan saya selepas bercerai okey sahaja. Bagaimanapun saya tidak boleh duduk bersendirian kerana akan selalu memikirkan perkara tersebut. Mujur ada keluarga dan rakan-rakan terdekat yang sentiasa memberi semangat”

“Selain itu saya banyak bersenam sebagai langkah untuk mengurangkan tekanan dan kemurungan. Saya tidak rasa serik untuk bercinta semula. Semuanya terserah kepada Yang Maha Esa. Bukan semua yang kita mahu akan tercapai”

“Jadi saya tidak berani bercakap soal jodoh,” jelas Fezrul kepada Mangga Online. Selain itu, pelakon ini juga kini sedang sibuk dengan kerjayanya. Semoga Fezrul dapat melepasi fasa murung dan dapat terus fokus dalam kehidupan. (rtky/s)


Izreen Azminda Kritik Lakonan Amar Baharin

Baru-baru ini, pelakon Izreen Azminda telah meluangkan masa untuk menonton teater Tenggelamnya Kapal Van Dar Wijck dan dia juga turut memberi teguran serta kritikan kepada Amar Baharin di laman sosial agar lebih menghayati watak.

“Apa saya tulis di Instagram itu sekadar pendapat sebagai penonton yang datang menyaksikan teater berkenaan. Mana saya rasakan bagus, saya puji begitu juga sebaliknya. Bukan saya seorang berpendapat sedemikian, malah ramai lagi”

“Saya faham ramai peminat Amar kurang senang dengan status dan komen itu, tapi mereka perlu bersikap realistik. Saya percaya Amar boleh lakukan lebih baik lagi jika terus diberi peluang,” katanya kepada Harian Metro.

Izreen melalui Instagram telah mengkritik lakonan Amar yang membawa watak Zainuddin dan menyifatkan lakonan Amar menampilkan dialog mendatar, tidak ada impak dalam ekspresi wajah dan pergerakan serta kurang penghayatan.

Selain itu, Izreen juga menafikan bahawa kritikan yang disuarakannya itu adalah bersifat peribadi. Mungkin juga apa yang diperkatakan oleh Izreen boleh dijadikan pembakar semangat buat Amar untuk melakukan yang terbaik demi mutu lakonan yang lebih bermutu. (rtky/s)


Eizlan Yusof Usaha Rujuk Kembali, Akui Masih Sayangkan Isteri

Tidak berselindung dan mengakui masih menyayangi bekas isterinya, Vie Santie Harun, Eizlan Yusof menjelaskan dia dalam masa yang sama turut berharap agar dapat kembali bersama selain menyatakan hubungan mereka masih baik sehingga kini.

“Hubungan kami masih baik dan Vie juga banyak membantu dalam menjaga kebajikan anak-anak. Bahkan dia juga tidak pernah menghalang bila saya mahu bersama dengan anak-anak pada bila-bila masa. Anak-anak juga pada saya cukup bertuah memiliki ibu seperti Vie yang menjaga sebaik mungkin kebajikan anak-anak”

“Memang saya mengharap untuk kembali dan berusaha ke arah itu. Doa-doakan ia berjaya,” jelasnya kepada Sinar Harian. Sebelum ini, Eizlan dan Vie Santie telah mendirikan rumah tangga pada 7 Julai 2007 dengan hantaran RM77,777.77 namun kemudiannya disahkan bercerai pada bulan Februari lalu.

Hasil perkahwinan itu mereka dikurniakan tiga orang anak iaitu Vie Zaara, Zareef Yusof dan Vie Zaalia yang berumur antara dua hingga enam tahun. Semoga apa yang diusahakan oleh Eizlan akan beroleh kepada keputusan yang positif. (rtky/s)


Maria Farida Didakwa Rampas Suami Orang, Anak Mangsa Tampil Bongkar Kisah Sebenar

Baru-baru ini, telah kecoh di laman sosial mengenai pelakon Maria Farida yang dikatakan menjadi punca kepada keruntuhan rumah tangga suami isteri. Malah pelakon tersebut turut digelar sundal oleh bekas isteri lelaki berkenaan dalam satu muatnaik status di Facebook.

Melalui muatnaik gambar wanita berkenaan dengan nama Izlny Karen di Facebook (gambar kiri), dia menyatakan bahawa Maria yang juga merupakan rakannya sendiri sanggup untuk merampas suaminya.

Selain itu wanita tersebut juga mendakwa mungkin dia telah di’mandrem’ oleh Maria sendiri. Bagaimanapun, tidak lama kemudian, anak kepada Izlny sendiri telah memuatnaik satu kenyataan di Instagram berhubung dengan perangai sebenar ibu mereka yang kelihatan seperti menjadi mangsa keadaan sebelum ini.

Menurut anak wanita berkenaan, ibu mereka juga pernah ditangkap khalwat bersama lelaki lain, selalu mabuk malah turut menghalau mereka keluar daripada rumah dan dijaga oleh bapa mereka.

Sehingga kini, Maria Farida sendiri belum mengeluarkan sebarang kenyataan namun harapnya semua perkara yang berlaku tidak melarat kepada sesuatu yang lebih teruk. Malah pastinya Maria sendiri mempunyai penjelasan terbaik mengenai perkara tersebut. (rtky/s)


Fathia Latiff Mohon Maaf Jika Lewat, Susahkan Krew Penggambaran

Tidak mudah melatah dengar khabar angin dan berita lain mengenai dirinya, yang didakwa sering lewat ke set penggambaran, pelakon Fathia Latiff menjelaskan bahawa perkara tersebut mungkin cerita lama yang kembali diungkit.

Menurut Fathia, dia tidak menerima sebarang komen mahu pun teguran daripada pengarah dan juga penerbit setelah selesai menjalani beberapa drama yang dibintanginya sebelum ini.

“Mungkin benda tu benda lama. Orang mungkin bercerita balik. Dulu la, memang Fathia ada datang lambat tapi sebenarnya tidak. Benda tu dah lepas dan Fathia pun dah berubah ke arah kebaikan dan Fathia dah tak datang lambat”

“Fathia sentiasa on time,” jelasnya kepada program Melodi  baru-baru ini. Selain itu, Fathia juga memberitahu, mungkin juga ada hari yang dia tidak dapat hadir ke lokasi tetapi perkara tersebut hanya terjadi apabila dia demam.

Berpunca daripada kejadian itu juga, pelakon ini juga turut memohon maaf sekiranya perkara tersebut membuatkan ada pihak yang terasa hati. (rtky/s)


AC Mizal Menang Bidaan Mod Vape RM45,000, Sumbangan Untuk Kebajikan

Jika sebelum ini, viral seorang lelaki membida rokok elektronik atau vape bernilai RM17,000, kini Dato’ AC Mizal telah memecah rekod tersebut dengan nilai RM45,000 melalui satu acara VapeFest 2015 yang dianjurkan oleh OMG! Fest.

Berikutan perkara tersebut juga menimbulkan reaksi berbaur orang ramai di laman sosial. Bagaimanapun, acara itu menggunakan hashtag #VapeForCharity di mana wang bidaan untuk pembelian tersebut akan didermakan kepada mereka yang memerlukan.

Sebelum ini, AC pernah menjelaskan bahawa dia tidak mahu terlalu selesa dan meletakkan dirinya di tahap jutawan kerana mengetahui bahawa perjalanannya di dalam bidang perniagaan masih lagi jauh. Apa pun semoga apa yang diusahakan oleh AC Mizal ini akan beroleh kejayaan. (rtky/s)


Video Ditampar Emma Maembong, Kamal Adli Nafi Main Kayu Tiga

Jika sebelum ini gambar lakonan yang mendakwa pasangan ini sudah bernikah menjadi perhatian dan hari ini melalui program Melodi, satu video Kamal Adli ditampar oleh Emma Maembong menimbulkan tanda tanya – selain nampak seperti mahu promo drama pun ada.

Melalui temuramah di dalam program tersebut, Kamal menafikan dia ditampar kerana bermain kayu tiga malah pelakon itu juga tidak mahu terlalu berbicara mengenai perkara berkenaan ketika ini.

“Tak ada apalah, macam mana dapat video tu? Tak adalah, saya tak nak komen banyak pasal benda ni. Supposedly between us je lah. Saya tak tahu pula yang ada orang nampak”

“Bagi saya settle dulu sendiri. Hopefully tak kecoh sangatlah. Kalau tak payah cakap pasal ni dulu boleh tak? Nantilah kita cerita benda ni” jelas Kamal kepada Melodi.

Sama-samalah kita tunggu sama ada kejadian ini hanya sekadar gimik atau betul-betul terjadi. Emma pun pasti mempunyai jawapan yang tersendiri bukan? (rtky/s)


Zizan Razak Enggan Berlakon Bersama Kamal Adli?

Melalui kolum Kak Pora di dalam akbar sisipan Berita Harian, B*Pop, khabarnya ada penerbit yang mendakwa Zizan Razak kini sudah mula meletakkan syarat tidak mahu berganding dengan Kamal Adli.

Umum mengetahui bahawa kini bekas kekasih Zizan iaitu Emma Maembong sedang rapat dengan Kamal Adli, malah Kamal juga pernah didakwa menjadi penyebab Zizan dan Emma berpisah. Selain itu, Emma juga pernah mengeluarkan kenyataan yang menggambarkan rasa tidak puas hati kepada Zizan selepas mereka berpisah.

Menurut Kak Pora lagi, khabar angin itu belum tentu lagi tepat namun dalam masa yang sama, harapnya dakwaan tersebut adalah tidak benar. Setelah sekian lama episod perpisahan terjadi, mungkin juga Zizan sudah melupakan perkara tersebut.

Apa pun, pastinya Zizan sudah cukup matang dalam membuat keputusan kerana ini bukan kali pertama dia berhadapan dengan khabar angin dan kontroversi. Apa saja jawapan daripada Zizan nanti, harapnya pelakon ini sudah lupakan perkara yang sudah berlalu. (rtky/s)


Zamani Slam Nafi Diculik & Lari Dari Pusat Pemulihan

Berhubung dengan dakwaan penyanyi Zamani Slam melarikan diri daripada pusat pemulihan baru-baru ini, pihak polis Muar mengesahkan penyanyi tersebut telah membuat laporan polis di Ibu Pejabat Polis Daerah (IPD) Muar di sini awal pagi semalam.

Ketua Polis Daerah Muar, ACP Azman Ayob ketika mengesahkan perkara itu berkata bekas penyanyi utama kumpulan Slam itu telah membuat laporan polis di IPD berkenaan kira-kira pada pukul 3.45 pagi semalam selain menafikan dirinya melarikan diri atau diculik dari pusat berkenaan sebaliknya bertindak keluar atas kerelaannya sendiri.

Sementara itu, pengurus Zamani sendiri, Johan Aziz memaklumkan penyanyi itu berada dalam keadaan yang selamat dan sihat.

“Zamani ok, dia bukan nak lari keluar secara sengaja tetapi dengan rela. Mungkin sebab dia tak beritahu petugas pusat pemulihan, keadaan jadi agak kelam-kabut. Saya ada berjumpa dengannya dan bertanya mengenai hal ini”

“Mengikut Zamani, dia nak keluar dari pusat pemulihan tersebut,” jelasnya kepada portal The Rakyat Post. Satu sidang media dalam masa terdekat akan diadakan bagi menjelaskan perbuatannya itu. (rtky/s)


Demi Maruah, Anis Al Idrus Elak Kongsi Gambar Cinta

Jika sebelum ini kisah cintanya bersama bekas kekasih, Sharnaaz Ahmad, tidak dihebahkan dan dikongsikan di laman sosial, Anis Al Idrus menyatakan adalah kerana dia enggan hubungannya sebelum ini terlalu didedahkan kepada umum.

“Pada saya hubungan yang belum pasti tidak perlulah ditunjuk-tunjuk kepada umum, itu juga membawa kepada maruah keluarga kita. Nasib baik juga saya tidak terlalu banyak gambar di laman sosial, kalau tidak… malu juga keluarga saya” katanya kepada mStar Online.

Bagaimanapun, ada pihak yang membezakan hubungan bekas kekasihnya itu yang kini dikatakan menjalin cinta bersama kakak kepada pengacara Neelofa iaitu Noor Nabila apabila banyak gambar-gambar mereka dikongsi bersama peminat.

“Memang ada yang membandingkan tentang perkara itu, tapi saya rasa sesebuah hubungan tidak boleh diterjemahkan menerusi foto. Melainkan sudah ada ikatan tertentu dengan tujuan memberitahu orang lain bahawa dia adalah milik kita,” katanya. (rtky/s)


Zamani Slam Didakwa Larikan Diri Dari Pusat Pemulihan Semalam

Menerusi laporan daripada BH Online, vokalis kumpulan Slam, Zamani, didakwa telah melarikan diri daripada rumah pemulihan, PENGASIH malam tadi dengan menaiki sebuah kereta bersama individu tidak dikenali.

Yang Dipertua Persatuan PENGASIH Malaysia, Datuk Yunus Pathi Mohd, berkata penyanyi itu dikesan menaiki sebuah kereta berwarna putih bersama dua individu yang tidak dikenali pada jam 10.26 malam tadi.

“Kereta itu dilihat memasuki kawasan Rumah PENGASIH dan terus berlalu pergi berdasarkan penelitian rakaman kamera litar tertutup,” katanya dalam satu kenyataan. Sehubungan itu, Yunus berkata, laporan polis sudah dibuat berhubung kejadian itu.

Sementara itu, sumber terdekat Zamani menjelaskan isu melarikan diri tidak timbul kerana tiada perintah mahkamah untuk menempatkan beliau di pusat rawatan berkenaan.

Sebelum ini, Zamani didenda RM5,500 atau 18 bulan penjara selepas mengaku bersalah di Mahkamah Majistret Kuala Lumpur atas pertuduhan memiliki dan mengambil dadah pada 21 Januari lalu. Zamani turut diperintahkan menjalani pengawasan di bawah Agensi Antidadah Kebangsaan (AADK) selama dua tahun.

UPDATE-1: Melalui laporan BH Online, pengurus Zamani, Johan Aziz menjelaskan bahawa tempoh rawatan Zamani selama enam bulan di pusat pemulihan tersebut telah tamat. Selain menyatakan bagi pihak Zamani bahawa penyanyi tersebut ingin kembali aktif di dalam bidang seni. (rtky/s)


Fizo Omar Teruja Sambung Pengajian di Peringkat Sarjana

Pelakon dan usahawan muda, Fizo Omar bakal menyambung pengajian di peringkat Sarjana serta bakal meneruskan pengajiannya ke peringkat Doktor Falsafah selain berazam untuk menjadi pakar dalam bidang media sosial dan pengiklanan.

“Beberapa bulan lepas saya mendapat tawaran dari UUM untuk menyambung pengajian sarjana sains pengurusan mod penyelidikan dan thesis saya mengenai media sosial dan pengiklanan”

“Pengajian ini akan mengambil masa selama 4 tahun dan saya akan buat terus PhD. Apa yang saya belajar ini akan saya applikasikannya kepada bisnes dan kerjaya yang saya ceburi,” katanya penuh semangat.

Dia yang sebelum ini pernah mempunyai latar belakang dalam bidang kejuruteraan awam berkata ingin mempelbagaikan ilmu yang ada serta mahu berkongsi ilmu dengan masyarakat apabila tamat pengajian kelak. Bagaimanapun, dia menjelaskan keluarga dan isteri banyak memberikan sokongan, motivasi dan dorongan untuknya berjaya.

“Saya mempunyai latar belakang kejuruteraan awam dan sekarang ini saya lebih kepada menjadi seorang ‘speaker’ dan apa yang saya pelajari banyak yang berkait rapat”

Banyak yang memberikan dorongan kepada saya termasuklah isteri, keluarga, pekerja-pekerja saya dan mereka semua menyokong untuk saya meneruskan pembelajaran ini,” kata Fizo yang akan cuba untuk menghabiskan selama 4 tahun tempoh pengajiannya. (rtky/h)


Siti Saleha Tidak Layan Kerenah Negatif, Tidak Bergantung Pada Kontroversi

Bukan mudah untuk menjadi selebriti yang bebas daripada gosip mahupun kontroversi malah kadang-kala cerita peribadi sendiri lebih terserlah daripada bakat lakonan. Bagi Siti Saleha, dia mempunyai cara tersendiri bagi mengelakkan dirinya dihurung kontroversi.

“Saya tak gemar naik atau popular bersandarkan kontroversi. Ia budaya tak sihat, saya tak mahu bergantung pada hal sebegini. Saya realistik. Bayangkan kalau keluar cerita di di kolum gosip contohnya, apa pula tanggapan pembaca”

“Sampai bila dan berapa lama sangat pun nak bergantung pada kontroversi untuk meneruskan survival dunia seni. Objektif awal saya sejak mula berlakon ialah fokus dalam apa yang dilakukan. Andai ada kontroversi negatif, saya cuba tak melayannya. Saya tak kuasa untuk menjadikan ia bebanan,” katanya kepada BH Plus.

Selain fokus kepada kerjayanya, Siti juga menyatakan bahawa dia turut berhati-hati dalam berkongsi apa saja perkara di laman sosial media agar tidak kembali menyebabkan namanya tercemar atau mencipta kontroversi. (rtky/s)


Yana Samsudin Bersyukur, Kehidupan Sempurna Tanpa Cahaya Mata

Bila selebriti belum berkahwin, ditanya bila mahu kahwin. Bila sudah kahwin, ditanya pula bila mahu dapat anak. Bagi Yana Samsudin yang baru sahaja mendirikan rumah tangga bersama suami pada 13 Februari lalu, dia menyerahkan bulat-bulat rezeki cahaya mata kepada-Nya.

“Kehidupan saya seperti biasa. Alhamdulillah, syukur dengan kehidupan yang saya anggap sudah lengkap ini. Sudah berkahwin, semuanya sempurna ditambah boleh bekerja dan mencari rezeki, itu sudah memadai. Saya dan suami sibuk dengan kerja masing-masing”

“Apa yang penting, saya mahu memperbaiki diri untuk menjadi yang terbaik kepada suami. Soal anak itu rezeki Allah. Kalau ada baguslah. Rasanya belum terlewat lagi kerana usia perkahwinan kami juga masih baharu”

“Mengandung atau belum, saya tidak mahu menjadikannya sebagai satu tekanan dalam hidup. Suami saya pun tidak cakap apa-apa. Tipulah, kalau saya tidak mahu anak. Namun, semuanya bergantung kepada masa. Kalau sudah ada, baguslah. Kami terima sahaja,” katanya kepada Utusan Malaysia.

Selain menjelaskan bahawa dia dan suami tidak merancang dalam soal zuriat, Yana sudah cukup bersyukur dan menyifatkan bahawa kehidupannya ketika ini sudah cukup sempurna walaupun tanpa kehadiran cahaya mata. (rtky/s)


Juliana Evans Takut Komitmen Bercinta, Mahu Fokus Kerjaya

Tidak pernah putus daripada soalan mengenai perkahwinan dan juga kekasih hati, pelakon Juliana Evans menyatakan bahawa buat ketika ini dia belum tefikir untuk berkahwin malah dirinya kini pun masih lagi solo.

“Sekarang saya belum terfikir lagi soal kahwin kerana tiada teman lelaki, tetapi siapa kita untuk menghalang jodoh dan ketentuan Tuhan? Justeru saya tak perlu nak terburu-buru dan terdesak untuk kahwin”

“Saya ada beberapa tahun lagi sebelum memikirkan ke arah itu. Saya menyasarkan sebelum umur 30 tahun akan berkahwin tetapi jika tiga tahun lagi belum ada kekasih, baru saya akan bimbang. Bukan tak mahu bercinta sekarang tapi mahu fokus kepada kerjaya,” jelasnya kepada Harian Metro.

Selain itu, pelakon yang berusia 26 tahun ini juga menyifatkan bahawa komitmen di dalam percintaan adalah sebagai sesuatu yang menakutkan kecuali jika berjumpa dengan lelaki pilihan yang betul-betul sesuai. (rtky/s)


Polis Evo Berjaya Kutip RM15 Juta & Masih Terus Ditayangkan Di Pawagam

Lama sudah sebenarnya industri perfileman kita ketandusan filem yang bagus dan ingin ditonton ramai. Kehadiran Polis Evo nyata memberi ransangan baru kepada dunia hiburan kita.

Selepas empat minggu berada di pawagam, Polis Evo telah berjaya menjadi filem Melayu dengan kutipan tiket tertinggi sebanyak RM15 juta menewaskan filem terdahulu, KL Gangster yang menjadi fenomena dengan kutipan hampir RM12 juta.

Berdasarkan sambutan hebat para penonton dan buah mulut orang ramai di media sosial, filem Polis Evo masih meneruskan tayangan di 91 buah pawagam seluruh Malaysia dan anda yang belum menonton, masih ada masa hujung minggu ini.

Polis Evo merupakan filem bergenre aksi dan memaparkan kisah dua anggota polis, Khai (Shaheizy Sam) dan Sani (Zizan Razak) yang mempunyai personaliti yang sangat berbeza tetapi mereka harus bekerjasama untuk menjatuhkan sebuah operasi pengedaran dadah. (rtky/m)


Bila AF Tidak Ambil Peduli Perkara Negatif, Mahu Lakukan Yang Terbaik

Bentuk badan Bila AF atau sebenarnya Nurnajmi Nabila Samsaidi sudah beberapa kali mencetuskan persoalan malah Edry KRU sendiri pernah bertanyakan soalan mengenai bagaimana penerimaan Bila apabila peminat mahukannya menurunkan berat badan.

“Syukur ada sesetengah peminat yang boleh menerima kehadiran saya sebagai penyanyi baru. Manakala untuk golongan yang tidak suka itu, saya akan buktikan kemampuan saya supaya mereka dapat menerima saya seadanya kelak”

“Dahulu saya memang tidak boleh terima jika ada yang bercakap tentang saiz badan. Sekarang saya sudah tidak ambil peduli lagi. Saya hanya lakukan apa yang saya mahu”

“Memang ada perancangan untuk kurus, namun saya mahu kurus sebab ingin menjaga kesihatan. Bukan kerana mahu menjaga hati atau memuaskan semua orang,” jelas Bila kepada portal Mangga Online.

Selain itu, Bila juga menyatakan bahawa program realiti itu juga banyak membantunya meningkatkan keyakinan diri selain membuatkan dirinya mampu untuk melakukan sesuatu di luar jangkannya sebelum ini. (rtky/s)


Elfaeza Ul Haq Kini Sudah Bertudung Penuh

Jika anda tertanya siapakah gadis ini, Elfaeza Ul Haq merupakan pelakon kelahiran Singapura yang pernah membintangi drama Adam dan Hawa. Melalui BH Online, pelakon ini menjelaskan mengapa kini dia memilih untuk bertudung.

“Tak ada alasan khusus pun kenapa saya memilih untuk bertudung. Cuma sudah lama mahu begini. Sejak lima tahun lalu. Kini saya rasa tak patut lagi menangguhkan niat ini. Apabila mula bertudung ini, dugaan itu banyak sebenarnya”

“Banyak perubahan yang kita kena lakukan dan biasakan. Bererti banyak juga benda yang kita kena belajar. Doakan saya baik-baik sahaja ya!,” jelasnya selain menyatakan bahawa dia kini turut mula memilih watak yang bersesuaian dengan imejnya.

Elfaeza sebelum ini pernah dicalonkan dalam kategori Artis Baharu Wanita Popular, Anugerah Bintang Popular BH 2013 malah terangnya, dia masih berulang alik dari Singapura dan Kuala Lumpur kerana tawaran berlakon di Malaysia tetap ada. (rtky/s)


Idris Khan Sifatkan Isu Video Lucah Merepek, Tidak Jejas Kerjaya

Turut terpalit dengan kontroversi isu video lucah bersama Ammar Alfian dan juga Atikah Suhaime, pelakon baru Idris Khan menjelaskan bahawa khabar angin yang kencang bertiup kini sebagai sesuatu yang merepek dan menyifatkannya sebagai dugaan dalam dunia hiburan.

“Cerita tentang video lucah itu merepek dan kalau ia benar wujud saya pun nak tengok kesahihannya sebagai bukti. Setakat ini, ia hanya fitnah sahaja dan orang yang kenal saya termasuk keluarga dan rakan-rakan terdekat tahu saya seorang yang bagaimana”

“Kalau saya melatah dan marah dengan orang yang buat cerita pun tiada guna juga, biar orang nak cakap apa. Ibu saya juga ada bertanya hal ini dan menasihatkan saya agar tidak mudah melatah jika ia tidak benar”

“Saya bersyukur kerana kontroversi ini tidak pun menjejaskan tawaran-tawaran drama saya terima di beberapa stesen televisyen,” katanya kepada mStar Online.

Jika tidak benar, tidak mengapalah. Penjelasan sebegini harapnya dapat memberi jawapan kepada peminat dan harapnya Idris tenanglah dalam menghadapi perkara ini. Janganlah kontroversi saja lebih, lakonan entah ke mana nanti. (rtky/s)


Jika Ada Jodoh, Nelydia Senrose Terima Semula Qi Razali

Masih panas lagi cerita mengenai status hubungan Nelydia Senrose dan juga Qi Razali yang kini sudah pun membawa haluan sendiri demi mengejar cita masing-masing. Namun Nelydia tidak menolak jika tertulis jodoh mereka kembali bersama. Cliche.

“Biarlah saya simpan sendiri sahaja punca perpisahan kami. Selepas ini, saya tidak mahu lagi berkongsi soal peribadi kepada umum. Lebih baik simpan sendiri kerana apabila saya kongsi, persepsi orang ramai berbeza-beza dan akan menimbulkan pelbagai spekulasi”

“Saya tidak bermusuh dengannya, kami masih baik dan tidak menolak andai pada masa depan kami masih mempunyai jodoh untuk bersama. Cuma pada masa sekarang, masing-masing mahu memberi fokus kepada perkara lain yang ingin dicapai. Jika ada hal penting, saya masih menghubunginya,” jelasnya kepada Kosmo!.

Mengakui berasa sedih dengan perpisahan tersebut, Nelydia bagaimanapun cuba menyibukkan dirinya selain mahu fokus kerja dan meneruskan pengajian ke peringkat yang lebih tinggi di luar negara, sama ada Australia atau London – dalam bidang perniagaan atau psikologi.

Baguslah jika begitu. Apa pun, semoga Nelydia mahu pun Qi sendiri berjaya mencapai impian masing-masing setelah berakhirnya hubungan mereka baru-baru ini. (rtky/s)


Sufi AF Percaya Pada Rezeki, Mahu Fokus Kerjaya Nyanyian

Bergelar juara Akademi Fantasia 2015 baru-baru ini, Sufi menjelaskan dia sedia maklum tentang suara-suara yang tidak berpuas hati dengan kemenangannya itu malah dia sendiri tidak merasa apa-apa terhadap tohmahan yang dilemparkan.

“Bercakap mengenai pertikaian sesetengah pihak yang mengatakan saya tidak layak menang kerana saya berasal dari Singapura, saya tak kisah. Saya tak rasa apa-apa”

“Semuanya bergantung kepada rezeki. Sejujurnya, saya langsung tidak rasakan yang saya boleh menewaskan Syamel, Bila dan Sharul kerana mereka semua berbakat besar dan memberikan saingan sengit setiap minggu”

“Menempatkan diri ke peringkat akhir sudah menjadi satu bonus buat diri saya. Ketika pemenang diumumkan, saya sendiri tidak sangka dan terkejut namun saya sangat bersyukur atas rezeki yang diberikan,” jelas Sufi kepada portal Murai. (rtky/s)


Beto Kusyairy Anggap Istilah 'Retis' Satu Penghinaan

Merasakan istilah ‘retis’ yang kini sering digunakan oleh kebanyakan orang bagi menggantikan perkataan artis sebagai menghina, Beto Kusyairy telah menyatakan pendapatnya itu melalui laman Twitter.

Menurut Beto, orang ramai yang menggunakan perkataan itu sepatutnya mengambil tahu tentang satu-satu istilah atau perkataan yang digunakan dan tidak hanya mengikut apa yang diperkatakan tanpa mengetahui asal-usulnya.

Pendapat Beto itu juga dipersetujui oleh pelakon Izara Aishah yang menganggap istilah retis itu kekampungan dan tidak sesuai digunakan. Bagaimanapun perkara tersebut turut mengundang reaksi berbaur kepada peminat.

Mahu melayan kerenah orang ramai di laman sosial, memang tidak terlayan. Kesudahannya, niat yang baik pun kadang-kala dianggap sebaliknya. Semoga apa yang cuba disampaikan Beto dapat memberi sedikit pengetahuan buat mereka yang tidak tahu asal-usul perkataan ‘retis’. (rtky/s)


Fasha Sandha Hadkan Perkongsian Di Sosial Media

Tidak menonjolkan segenap sisi kehidupan peribadi kepada pengikut di laman sosial, pelakon Fasha Sandha menjelaskan perkara tersebut tidak wajar didedahkan kepada umum selain mahu mengelak timbul perasaan riak.

“Saya bukanlah individu yang gemar memuat naik gambar setiap jam atau setiap hari. Tak semua benda kita boleh kongsi kepada masyarakat apa yang kita buat. Perlu ada limit kerana kita tidak boleh menduga apa yang ada dalam pemikiran sesorang”

“Baru-baru ini saya keluar bercuti di Port Dickson bersama suami dan anak-anak. Sepanjang percutian itu, saya tidak muat naik gambar atau memberitahunya di media sosial. Bagi saya percutian bersama keluarga perlu dinikmati dengan rasa tenang dan gembira bukannya untuk dipaparkan kepada umum,” memetik laporan daripada portal Murai.

Selain itu, Fasha juga menyatakan bahawa rata-rata pelakon yang baru hadir di dalam indsutri hiburan agar menjaga diri dan berdisiplin demi menjamin masa depan yang cerah serta tidak mudah dikaitkan dengan isu-isu panas. (rtky/s)


Amy Mastura Bimbang Anaknya Jadi Artis

Melalui pelbagai cabaran dan merasai sendiri pengalaman bergelar selebriti selama 20 tahun, Amy Mastura mengakui timbul perasaan bimbang takut sekiranya anak-anaknya juga mahu mengikuti langkahnya di dalam dunia hiburan.

“Saya dan suami memang tidak halang jika mereka mahu terbabit dalam seni. Tetapi sejujurnya saya takut juga. Saya sendiri berada dalam bidang ini dan saya sudah maklum dengan segala ranjau yang harus ditempuhi”

“Jujurnya, bidang seni bergantung pada nasib. Mereka juga perlu kuat dan seperti saya katakan, masing-masing kena hargai peluang,” jelasnya kepada BH Plus sambil menjelaskan bahawa setiap artis perlu menggunakan peluang dengan sebaiknya.

Hasil perkahwinan bersama suami tercinta, Alvin Tham Suffian, Amy dikurniakan dua orang cahaya mata perempuan, Adalia yang berusia 14 tahun dan adiknya, Adriana, 10 tahun. (rtky/s)


Fahrin Ahmad Berjaga Jaga Kongsi Gambar Di Laman Sosial

Seringkali kita mendengar luahan perasaan barisan selebriti yang terasa hati atau pun kadang-kala ‘berperang’ dengan pengikut di laman sosial, namun bagi Fahrin Ahmad, dia mempunyai cara tersendiri agar tidak menjadi bahan kritikan.

“Alhamdulillah, tak ramai yang meletakkan komen berbentuk kutukan di Instagram saya. Mungkin tipnya ialah, bila nak muat naik gambar, kita perlu berjaga-jaga. Walaupun memuat naik gambar dengan rakan-rakan, saya perlu teliti ada setiap ruang dalam gambar itu, adakah ia boleh mengundang persoalan dan kritikan”

“Gambar saya bersama rakan yang memegang vape pun saya takkan muat naik dalam Instagram. Saya cuba mengurangkan apa-apa sahaja yang boleh menimbulkan kontroversi,” jelasnya kepada mStar Online.

Bagusnya jika selebriti lain dapat mencontohi tindakan Fahrin sebelum berkongsi sebarang perkara di laman sosial. Nanti satu hal pula mahu menjawab dan mulalah mahu lari dari menghadap pihak media. (rtky/s)


6 Makanan Tempatan Paling Kita Rindu Bila Berada Di Luar Negara

Ini bukan perkara baru, jika kita berada di luar negara untuk satu satu tempoh masa yang agak panjang, selain merindukan yang tersayang perkara kedua terdekat di hati pastilah makanan tempatan. Kerana makanan kita paling hebat di dunia!

Jika anda pernah berada di luar negara untuk tempoh lebih dari 72 jam, pasti kerinduan terhadap makanan makanan berikut akan mula melanda. Tidak percaya, anda boleh cuba sendiri.

Walaupun jika duduk di Malaysia, bukanlah setiap hari kita makan nasi lemak tetapi jika berada di luar negara hidangan inilah yang paling kita dambakan. Lebih lebih lagi jika sudah beberapa asyik menjamah kebab yang halal.

Sarapan di mana mana negara di dunia ini tidak akan dapat menandingi sekeping roti canai banjir dengan kuah kari atau dalca pilihan anda. BONUS: Teh tarik sebagai pelengkap, oh dugaan.

Kami sekalikan dua makanan harian rakyat Malaysia ini dalam satu kerana mekanisme memilih lauk pauk adalah sama, cuma yang berbeza hanya lokasi dan pilihan. Tidak akan anda jumpa kedai di mana mana di dunia ini yang buka 24 jam dan tawarkan lauk yang sama mewahnya sama ada 2 petang atau 2 pagi — selain restoran mamak kita.

Buah ini kita rakyat Malaysia makan secara bermusim dan jika anda jumpa di luar negara pun, mungkin perlu bergadai harta untuk dapatkan waima seulas. Kelemakan dan manis isinya memang tidak tertanding walau gelato di Trevi Fountain.

BONUS: Kenali pelbagai masakan enak di Malaysia menerusi program Taste of Malaysia bersama Martin Yan di saluran 8TV (setiap Ahad, 6.30 petang) dan di NTV7 (setiap Selasa, 9.00 malam).

Bayangkan, anda berada di luar dengan cuaca mencecah 10 darjah Celcius, apakah juadah paling enak untuk panaskan badan? Exactly.

Walaupun ini bukan makanan tradisional kita, makanan ini punya tempatnya tersendiri dalam hati rakyat Malaysia. Tiada sandwich mahu pun lobster roll di luar negara yang mampu tandingi kandungan isi Roti John yang sentiasa buat kita meleleh.

Bila anda di luar negara, apa makanan tempatan yang paling anda rindukan? Kongsi bersama kami di ruangan komen di bawah.


Balik Haji, Nabil Ahmad Kini Diundang Beri Ceramah

Baru sahaja pulang dari menunaikan haji baru-baru ini, Nabil Ahmad menjelaskan dia sudah pun menerima tawaran sesetengah pihak yang ingin mendapatkannya untuk memberi ceramah.

“Buat masa ini, saya cuba berubah terlebih dahulu dengan menambah amal ibadat, lebih banyak solat, bersedekah dan menolong orang”

Jika ada tawaran ceramah, saya akan cakap (kepada pihak tersebut) tengok pada jadual dan lihat apa yang nak saya kongsi. Jika saya boleh bawa, saya akan terima, jika tidak, saya akan menolaknya”

“Saya sendiri dalam proses pembelajaran. Nanti apa pula orang kata. Apa yang saya boleh kongsi adalah pengalaman menarik saya sepanjang menunaikan haji,” jelasnya kepada Sinar Harian.

Selain itu, Nabil juga menyatakan bahawa perjalannya ketika menunaikan haji baru-baru ini merupakan perkara yang menyeronokkan namun dalam masa yang sama menginsafkan apabila melihat kesusahan orang lain dalam usaha menguruskan ibadah. (rtky/s)


Johan As'ari Kagum Pelakon Lelaki Elak Sentuh Wanita

Berdiri di atas prinsip tidak mahu bersentuhan dengan pelakon wanita oleh sesetengah pelakon lelaki membuatkan pelakon Johan As’ari berasa kagum malah dia turut menyokong perkara tersebut.

“Tindakan pelakon-pelakon meletakkan syarat untuk tidak bersentuhan itu sesuatu yang bagus dan ia adalah hak mereka untuk berbuat demikian”

“Ketika ini pengarah drama susah boleh dibawa berbincang tentang apa yang boleh dan apa yang tidak, mereka boleh bertolak ansur. Bagi saya selagi babak itu tidak keterlaluan, boleh diterima dan tidak menjengkelkan, saya akan lakonkannya sehabis baik.

“Lagi pula kita ada sesi perbincangan dengan pengarah untuk menjayakan sesuatu babak dan dari situ juga kita boleh berbincang untuk kurangkan apa yang tidak sepatutnya,” jelas Johan kepada mStar Online.

Selain itu, Johan yang baharu kembali ke tanah air selepas berkelana menuntut ilmu Islam selama tiga bulan di India dan Bangladesh pada Jun lalu berpendapat dirinya bukan seorang yang terlalu alim dalam hal berkaitan agama.

Malah dia juga menyifatkan apa yang dipelajari ketika berkelana itu adalah untuk dirinya sendiri dan bukan mahu menunjuk-nunjuk dan memandang rendah kepada orang lain. (rtky/s)


Suami Umie Aida, Peguam Didakwa Sabotaj Kewangan Negara, Perbankan

Suami kepada pelakon Umie Aida, Datuk Seri Khairuddin Abu Hassan dan peguam Matthias Chang Wen Chieh didakwa di Mahkamah Majistret di sini atas tuduhan cuba melakukan sabotaj terhadap perkhidmatan perbankan dan kewangan negara.

Khairuddin, 53, dan Matthias Chang, 65, didakwa melakukan kesalahan itu di lima lokasi iaitu pejabat Ketua Bahagian Jenayah Ekonomi dan Kewangan Perancis di Paris; Balai Polis Charing Cross London, United Kingdom; pejabat Peguam Negara Switzerland di Bern; Balai Polis WaiChan, Hong Kong dan ibu pejabat polis Cantoment, Singapura antara 28 Jun hingga 26 Ogos tahun ini.

Mereka didakwa mengikut Seksyen 124L Kanun Keseksaan dan dibaca bersama Seksyen 34 kanun yang sama yang membawa hukuman penjara sehingga 15 tahun jika sabit kesalahan.

Menurut laporan daripada Kosmo!, tiada sebarang pengakuan direkodkan dan tertuduh yang memakai pakaian lokap dan bergari hanya mengangguk faham setelah pertuduhan dibacakan jurubahasa mahkamah. Majistret Siti Radzeah Kamarudin tidak membenarkan ikat jamin. (rtky/s)


Dato’ Siti Nurhaliza Kagum Christiano Ronaldo Bantu Umat Islam

Gara-gara meninggalkan komen ringkas – safe flight dear – di akaun Instagram milik pemain bola sepak ternama, Christiano Ronaldo, rupa-rupanya Dato’ Siti Nurhaliza mempunyai sebab tersendiri mengapa dia mengikuti perkembangan pemain tersebut.

BACA: Komen Dato’ Siti Nurhaliza Di Instagram Cristiano Ronaldo Jadi Perhatian

“Sebenarnya komen itu masih ada. Saya tidak pun padam komen itu. Mungkin sebab terlalu banyak, mereka tak jumpa komen itu. Komen itu adalah spontan dari seorang peminat. Macam peminat buat kepada saya. Semua itu biasa pada saya”

“Malahan ada juga saya komen pada orang yang berpengaruh lain seperti Mufti Menk tapi tidaklah viral seperti yang ini. Saya mula ikuti perkembangan dia apabila melihat pelbagai budi yang ditaburnya kepada umat Islam”

“Baru-baru ini, dia mengalu-alukan kedatangan pelarian Syria, Osama Abdul Mohsen, untuk memulakan kehidupan baru,” jelasnya kepada Tonton Extra selain turut mendoakan yang terbaik agar Ronaldo diberikan jalan yang lurus untuk menemukan ajaran sebenar-benarnya. (rtky/s)


Edry KRU Tidak Ambil Peduli Gurauan Michael Ang Terhadap AF

Keputusan setiap kali majlis anugerah mahu pun pertandingan sudah menjadi kebiasaan pasti akan mengundang rasa tidak puas hati dan Akademi Fantasia (AF) turut tidak dapat lari daripada kenyataan tersebut.

BACA: Michael Ang Luahkan Rasa Tidak Puas Hati Keputusan AF 2015

Baru-baru ini, pengarah Michael Ang telah meluahkan pendapatnya di laman sosial mengenai program realiti televisyen AF selain turut menyifatkan program tersebut seperti konsert anak syarikat KRU. Menurut Michael, apa yang disuarakannya itu adalah sekadar gurauan semata-mata.

“Saya tak kenal pun siapa Michael Ang dan dia tidak relevan dalam bidang muzik. Memanglah semua orang termasuk dia ada pendapat, tetapi luahan daripada orang bukan dalam muzik seperti dia tidak penting bagi saya.

“Lainlah jika yang mempertikaikan itu ialah penggiat muzik, itu kita boleh ambil perhatian pendapat mereka,” jawab Edry KRU selaku pengetua AF 2015 selain tidak mahu mengambil peduli tentang perkara tersebut, kepada Harian Metro. (rtky/s)


Hafiz Suip Umum Bakal Nikah 14 Mei 2016

Setelah bertunang bersama pilihan hatinya, Nureffy Jasreel Abdullah, Hafiz Suip melalui Harian Metro menjelaskan bahawa dia akan melangsungkan majlis pernikahan pada 14 Mei tahun hadapan yang akan diadakan di Kuching, Sarawak.

Hafiz memilih mengadakan majlis perkahwinan di Sarawak kerana majoriti keluarga kedua-dua belah pihak menetap di sana. Namun dalam masa yang sama, Hafiz turut menafikan bahawa tujuan dia mengadakan majlis di sana kerana mahu mengelak diserbu peminat.

“Tak terfikir pun mahu lari daripada peminat. Saya cuma mahu memudahkan sanak-saudara hadir ke majlis kami. Jika diadakan di Kuala Lumpur, pasti ramai tidak datang. Pada keesokan harinya baru majlis bertandang di tempat saya”

“Jika tidak ada aral melintang, satu lagi majlis persandingan akan diadakan di Kuala Lumpur,” jelasnya. Semoga segala persiapan Hafiz dan juga tunang menjelang tarikh perkahwinan akan berjalan lancar dan dipermudahkan. (rtky/s)


Julia Ziegler: Berbikini Kerana Ikut Situasi

Baru-baru ini, tindakan Julia Ziegler memuatnaik gambarnya berbikini ketika bercuti di Pulau Redang telah menarik perhatian pengikutnya di Instagram – dan turut dikritik dan dicemuh di atas keberaniannya itu.

Menurut Julia sebelum ini, berbikini bukanlah sesuatu yang pelik dan di pulau tersebut ramai lagi individu yang berpakaian lebih menjolok mata dari apa yang dipakai olehnya. Selain itu, apa yang dilakukannya itu juga adalah bersesuaian dengan situasi.

“Takkan kalau ke pasar nak pakai gaun labuh. Kiranya pemakaian saya itu sekadar mengikut situasi. Kenapa apabila artis berbikini dijadikan isu sedangkan orang biasa ada juga memuat naik gambar sama?”

“Saya biarkan saja orang komen dan cakap apa mereka mahukan. Macamlah yang bercakap itu sempurna sangat,” luahnya kepada Harian Metro selain menyatakan akan dia pasti akan berubah satu hari nanti dengan caranya tersendiri. (rtky/s)